Dohaintzak: zer diren, nola aitortzen diren eta zergazer inplikatzen duten. | Consumer\nDohaintza bat egiteak ondorio fiskalak ditu, bai ematen duenarentzat, bai ondasuna jasotzen duenarentzat.\nOndasunak edo dirua ematea ohiko jarduera da, ia beti senideen artean, edo —beste maila batean— GKEei. Familian, herentziaren alternatiba izan daiteke. Elkartasunari dagokionez, iragarki ugarik gonbidatzen dute horretara, eta erreklamazioetako bat onura fiskal garrantzitsua da emailearentzat. Horrez gain, beharrezkoa dutenentzako laguntza eta kausa humanitario batekiko lankidetza ere jasotzen ditu. Baina komeni da jakitea kasu guztietan hala den, sistemak nola funtzionatzen duen edo desgrabatzeko zer egin behar den. Artikulu honetan zehatz-mehatz jakin ahal izango duzu zer diren dohaintzak, nola araututa dauden eta nola eragiten dizuten zergei dagokienez.\nZer da dohaintza?\nOpari bat Eguberrietan, ezkontza bateko ezkongaiei opariak ematea, aitak semeari lehen etxerako ematen dion dirua… Dena dohaintzak dira, legeari bagagozkio. Izan ere, Kode Zibileko 618. artikuluaren arabera, dohaintza bat da trukean inolako prestaziorik jasotzen ez duen edozein diru edo ondasun ematea. Gainera, pikardadea saihesteko, dohaintzatzat hartzen da, halaber, benetako balioa baino askoz txikiagoa den zerbait saltzea (adibidez, zure semeari etxe bat saltzea oso prezio baxuan).\nNotarioarengana joan behar al da zerbait ematen denean? Ondasun-motaren arabera:\nOndo higigarria: zure seme-alabei bitxi bat ematen badiezu, adibidez, ez da beharrezkoa notario batengana joatea eta, nahi baduzu, dokumentu pribatu bat egin dezakezu.\nOndasun higiezina: ematen duzuna etxebizitza edo lurra bada, dohaintzaren eskritura publikoa eman behar da; notarioarengana jo behar da.\nDirua: dirua ematen baduzu, ez da beharrezkoa notarioarengana joatea, baina autonomia-erkidego batzuetan dauden hobari fiskalez baliatu nahi baduzu, dohaintza eskritura publiko batean jaso behar duzu, eta, kasu horretan, bada, notarioarengana joan behar duzu.\nZenbat diru eman daiteke aitortu gabe?\nErantzuna erraza da: zero. Indarrean dagoen araudiaren arabera, ez dago aitortu beharreko gutxieneko bat, eta dohaintza guztiak oinordetza eta dohaintzen gaineko zergan aitortu behar dira. Kopuru guztiak aitortu behar dira, 50 euro, 5.000 euro edo 50.000 euro izan, eta zerga honengatik ordaindu beharreko kopurua autonomia-erkidego bakoitzean finkatutako taulen araberakoa izanen da. Hau da, dirua edo ondasuna entregatze hutsak dohaintza bat dakar.\nEdozein opari edo diru-emate jasotzen duenak aitortu eta ordaindu egin behar du zerga, eta denbora jakin batean egin: dohaintza jasotzen duenetik 30 egun baliodun daude Ogasunari aitortzeko. Kontuz! Zerga Agentziak ISDren ordainketa erreklama dezake, dohaintza egin eta lau urtera arte.\nNola aitortzen den dohaintza\nOndasunak edo funtsak ematea oinordetzen eta dohaintzen gaineko zergak arautzen du. Zerga hori Estatukoa da, baina autonomia-erkidegoen eskumenekoa da, eta, beraz, kargak asko aldatzen dira autonomia-erkidegoaren arabera, batzuk ia salbuespenera iritsi arte. Baina, orain arte, Eva María Paterna notarioak dioenez, bakarrik gertatzen da dohaintza seme-alaben, gurasoen, ezkontideen eta, kasu batzuetan, izatezko bikoteen alde egiten bada.\nDohaintzen gaineko zerga zuzena eta pertsonala da, eta, beraz, pertsona fisikoen ondare-gehikuntza zergapetzen du. Adituak azaldu duenez, zerga-betebeharrak ditu bai emailearentzat bai dohaintza-hartzailearentzat:\nDohaintza-hartzaileak ISDa ordaindu behar du. Gainera, higiezina bada, orain arte hirilurren balio igoeraren gaineko zerga (gainbalioa) ordaindu behar zen. Udal izaera duen zerga hori deusez deklaratu zuen Konstituzio Auzitegiak orain dela egun batzuk, baina Gobernuak antzeko beste batekin ordezkatu du.\nDohaintza-emaileak PFEZn aitortu behar du, baldin eta dohaintza ondasun higiezinak badira: zenbatekoa kalkulatzeko, ondasunak eskuratzean duen balioaren eta lagapenean duen balioaren arteko aldea hartuko da kontuan. Adi! Dohaintza-emaileak 65 urte baino gehiago baditu eta bere ohiko etxebizitza bada, irabazi hori salbuetsita dago PFEZan tributatzetik, errenta egitean aitortu behar badu ere.\nNon egiten da kudeaketa?\nZergaren likidazioa dagokion autonomia-erkidegoko ogasunaren ordezkaritzetan egiten da. Ondasun higiezinak ematen badira, ondasunak dauden tokikoa izanen da. Dirua bada, onuraduna bizi den tokikoa izanen da.\nKasu guztietan, eskritura publikoaren edo agiriaren lehen kopia aurkeztu behar da, likidatuko den dohaintza zein den eta akordio horretara nortzuk iristen diren adierazten duena. Beraz, emailearen eta onuradunaren IFZ, NAN edo IFK jarri behar dira. Ondasun higiezinik bada, ondasun higiezinen gaineko zergaren azken ordainagiriaren kopia edo balio katastralaren ziurtagiria erantsi behar da.\nZein dohaintza desgraba daitezke?\nDohaintzek ez dute karga bakarra, murrizketa eta kenkari fiskalak ere eskaintzen dituzte. Zein da dohaintzen desgrabazio fiskala?\nZerga-murrizketak —dohaintzan ematen duenari aplikatzekoak— autonomia-erkidegoaren eskumenekoak dira.\nGKE bati egindako dohaintzen kasuan, lehenengo 150 euroek %80ko kenkaria dute; gainerako ekarpenek %35 egiten dute. Dohaintza errepikaria bada (dohaintzan emandako zenbatekoa ez da murriztu azken hiru urteetan), %40ko kenkaria egin dezakezu.\nDohaintza baten xehetasunak\nBadira kontuan hartu beharreko xehetasun, kontzeptu eta salbuespen batzuk, bizirik dauden dohaintzak egin edo jaso aurretik.\nDohaintza bi alderdiren arteko kontratua da: nork ematen duen eta nork jasotzen duen. Onuradunak ez du ezer egin behar dohaintza formalki onartzen duen arte.\nEzin da etorkizuneko ondasunik eman, hau da, dohaintza-emaileak oraindik usufrukturik egiten ez duen ondasunik (oinordetu behar duen etxea, adibidez).


Baina zergatik aitatxi? | elinberri\nBaina zergatik aitatxi?\n2017. urtarrilak 25 Albisteak, Eric Traonmilin\nEgunsentiaren lehen argi izpiak\nez dira susmatzen eta portuko urak\nudaberriko goiz honetan zimurrik ez.\nEtxeko logelan: isilik jaiki zaitez,\nbada, zu mutil, baina zergatik aitatxi?\nAitamak lo atseginetan ongi dautza,\nhaien atsedena ezetz genezan traba,\narraina baizik, datorren egunsentian.\nSukaldean: opila jan, esnea edan,\nbada, zuk mutil, baina zergatik aitatxi?\nBizkaiko Golko oso olatu leunak\nez daitezen zure gaurko etsai gaiztoak,\nkide onak baizik, eta zu kulunkatu.\nBidean: bidea arretaz begiratu,\nAuto argietan preso untxi gaixoa\nharrapatu aurretik dezazun begira\neta erran baita nik horrela saihestu.\nPortuan: oroz gain eskua emadazu,\nIlunpetan uretan erortzen bazara,\narrainek ondotik jaten zure sudurra,\norduan zer erranen diozu amari?\nBarkuan: salbamendu jaka ongi jantzi,\nItsaso handian zure buru txikia\naurkitzeko denbora gehiago dut eta\naitamak berriz musukatuko dituzu.\nArrantzan: buztan erdia artoski moztu,\nIsunik ez biltzeko, arrain atzemanak\nhorrela salgai ez direla atxikiak\nitsasturiei erakutsiko diegu.\nLeman: Higerko itsas argirantz gidatu,\nOrain argiak beldurtutako arraina\nguregandik ziur aski urrunduko da\neta aitamek nahi zaituzte ikusi.\nPontoian: ‘ta orain itsasora itzuli,\notoi, zu aitatxi, baina zergatik mutil?


albistetan: Objektibotasuna, neutraltasuna eta independentzia bereizteko ahalegina\nAnónimo 15/7/13 1:47\nKazetaritzari dagokionaz haratago, hartzaileari badagokio interpretazioaren ahalegina egitea. Interpretazioak dakar testuingurua aztertzea eta gertakarien sorrera, zergatiak eta ondorioak ezagutzen ahalegintzea. Hori lan samurra ez denez, joera izaten da desinforazioa besteei, hedabideei, kazetariei, leporatzea. Jakiteak eta ulertzeak patxada eta lana eskatzen du. Sanferminetako irudi iraingarri eta penagarri asko eta asko egunerokoaren muturreko islada dira. Hedebide askok eskaintzen dutena, berdin. arantxa\nmaria gonzález gorosarri 15/7/13 3:22\nEskerrik asko, Arantxa, zure iritzia ematearren. Ondo informatuta egotea oso garestia da, denbora asko eskatzen duelako. Horregatik, albistea ulertzera emateko lan hori kazetariei dagokie, jardun profesionalean dihardutelako. Gainera, horrela gainerako hedabideetatik ere bereizten dira eta, azken batean, horrek hartzaile berriak ekarriko dizkio hedabideari.\nBestela, hedabide guztiek mezu bera zabalduko dute, Espainiako egunkariek egin duten antzera (Públicok eta El Mundok, batez ere): txupinazoaren irudiak barra-barra barre artean zabaldu zituzten, haien web-orrietako blogari feministak irudiak kritikatu, Estatu ordezkariek gaitzetsi eta egunkariek haiek argazkiak deitoratu. Horrelakoetan, hedabideek ez dute berezko ekimenik: agintearen interesen arabera informatzen dute. Horrelakoetan, neutraltasunez jarduten duten hedabideek agintearen bozeramaile-lanak baino ez dituzte egiten.\nObjektibotasuna, neutraltasuna eta independentzia ...


Etxeberri - Illarraundi - Larrazpil - Alitzeako Malkorra - Goldaratz | Euskal-Herria.Org\nEtxeberri - Illarraundi - Larrazpil - Alitzeako Malkorra - Goldaratz\nEnviado por inaxio el 2014, Agosto 28 - 21:58.\n»Illarraundiko malkorra (mendi) »Goldaratz (herria) »Etxeberri (herria) »Etxeberri - Illarraundi - Larrazpil - Alitzeako Malkorra - Goldaratz (ibilbide) »Larrazpil (mendi)\nAralarko ekialdeko eremuan gehien nabarmentzen diren hiru tontorrak bilatzen ditu ibilbideak Etxeberritik abiatuta. Bidea laburtu nahi izanez gero, Goldaratzetik abiatu zaitezkete. Ibilbide zail bezala jarri dut, tarte batzuetan bidez kanpo doalako arrastoa eta erraza delako halako eremuan, basoa eta karaitza nahasten direnean, norabidea galtzea. GPSa edo iparrorratza behar da lasai ibiltzeko.\nGoldaratz eta Etxeberri artean Aralarko Itzuliari dagokion GR20 bidea jarraitzea aski da (ni igoeran tarte pare batean GR bidetik kanpo ibili nintzen, hobe duzue jaitsierako arrastoari jarraitu). Bidea ondo markatuta dago eta arazorik gabe jarraitu daiteke marka zurigorriak jarraituz.\nIgoeran Goldaratz aldeko bidea uztean harripilekin markatutako bidezidor bati jarraitu nion. Bidezidor hau baino bide nabarmenagoa da ia parez-pare igotzen den harri-txintxarrezko pista zabala; zeuek egin aukera, gorago elkartzen dira biak.\nIllarraundiko malkorra da lehenengo tontorra. Arrastoa HEko gandorrean gora igotzen da. Ez da aukera errazena; harriari helduta ibili nahi ez baduzue, iparraldeko isurialdetik saihestu dezakezue, aurrerago, tontorretik gertu, gandorrera igotzeko aukera egokiagoa izango duzue.\nLarrazpil aldera jotzen du gero GRaren arrasto zurigorriei jarraituz, bizkarrera heldu arte, handik Larrazpilgo bi gainak bilatzeko (txartelontzia du lehenak, harripila bat baino ez bigarrenak).\nAlitzeako Malkorrera jotzen du gero arrastoak, biderik jarraitu gabe. Harripila bat baino ez tontorrean. Eta handik bizkarrari jarraitzen dio IMra jaitsiz, bizkarra bera zeharkatzen duen bide arrasto bat topatu arte. Handik Goldaratz aldera jaisten da, GR20 bidearekin bat egin eta Goldaratzera joateko.\netxeberri-illarraundi-goldaratz-20140826.gpx 176.01 KB


Parrokiako erloju zaharberritua udaletxeko patioan jarriko dute - etakitto.eus\nParrokiako erloju zaharberritua udaletxeko patioan jarriko dute\nSan Andres parrokiako erloju zaharra udaletxeko patioan jarriko dute ikusgai abenduaren 1ean, zaharberritu ondoren. Albisturgo Ignacio Zubillagak egin zuen erlojua eta 1910. urteko maiatzaren 18ko Udalaren aktan jaso zuten hura elizan jartzen zuten momentuaren gertaera: “Albisturreko erlojugileak amaitu du dorreko erlojua jartzen”.\nEgo Ibarra batzordeak 2020an erlojua berreskuratzea erabaki zuen eta Udalak Relojería Industrial Nervión enpresari eman zion lehengoratze-lana egiteko ardura. Zaharberritze lanen ondoren, erlojua urdina da, bere jatorrian bezala. Adituek diotenez, sasoi hartan horrelako erloju handiak beltzak, gorriak, urdinak edo grisak izaten ziren.\nXX. mendearen lehen erdiko ordurik latzenak markatu zituen erlojua behin-behinean jarriko da udaletxeko patioan, Juan Manuel Martínez forjari eibartarrak diseinatutako euskarri-mahai berezi baten gainean, behin betiko kokalekura eraman arte.\n#Ego Ibarraerloju zaharraerlojuaparrokiaSan Andres\n« Blues Hotsakek indartsu hasi du lehen asteburua San Andres jaietako egitaraua bertan behera laga du Udalak »


Jokoak Best emaitzarik of rugby doan\nJokoak Best emaitzarik of rugby\nZure helburua da jokalaria iraingarria baloiaren egitea aurre egiteko. Lehen zure energia eta salto kobratzen zure aurkariak baino gehiago.\nEsperientzia rugby grina joko dibertigarri honetan zure taldeak irabazi nahian. Puntu bat gehiago eta hobeto. Lehen partiturak touchdown eta gero zaionean baloia gogor puntu bat lortuz.\nAtzera eraso exekutatzen\nOraindik nor garaipena ekarri ahal izango zure ordenagailuan bakarra, arriskuan bakarra zara eta Touchdown bat egiteko irabazlea izan behar duzu.\nGustatzen bazaizu rugby Joko hau eta 16 maila fun betetako gozatzeko aukera izango dute. Harrapatu aurkako taldearen aurrean. Dodge defendatzaileen erasotzaile gisa jolasten eta saiatu gol bat lortuz.\nRugby Ruckus 6 Nazio Norgehiagokak\nBaloia harrapatu zuen eta deabruak arima bat bezala doa. Saihestu lortzean gelditzeko jokalari kontrarioak, baloia bere eskuetan helmugara iristeko puntu lortuz rugby partida honetan egin behar duzu, ez dira contemplations merezi horiek aukera ematen dizu bi aldiz pentsatu gabe KO'd bada.\nFunny rugby jokoa non zure jokalari guztiak aurkarien defentsa laguntzeko eta sahiestu eta Gol bat lortzea. Apur bat rushed begiratuz gero, eta ikusi ahal izango duzu duzula lortu eremuan zelaia martxan zeharkatu behar den taldekide bat pasatzeko. Seguru asko trebezia eta laguntasuna apur bat partida irabazi ahal izango duzu.\nDodge defentsak guztiak eta Touchdown bat lortuz. Iragarki mapa behetik markagailuan, asko lagunduko du.\nIbili kana Aurkako taldeak defendatzaile dribbling kopuru altuena.\nLine Backer kalezulo\nfutbolari profesional bat zara, eta bat zarela garrantzitsuena oharrak, zure taldeak egin behar egiteko. Helburua eta hit baloia benetan gogorra bi kluben artean igaroko da egin behar. Ez ahaztu haizearen norabidea abian jartzeko funtsezkoa da. denean energia barra-barra laranja hurbil dago klikatu beharko duzu.\nGrina rugby bat baduzu, joko honekin arratsalde oso ona eman ahal izango duzu. Helburua bakarra duzu, sei helburu egiteko exekutatzen duzun atera baino lehen denbora dudarik gabe, baina ez dut uste denbora asko duzu, beraz, hiru minutu besterik ez duzu egiten, ez alferrik denbora gehien lortzeko. Baloia pasatzen ikusten bestera jokalari batetik, askoz errazagoa guztiak izango dituzu.\nBota baloia zure taldekideekin puntuazio altuena lortu. Mugitu azkar edo aurkako taldeko defentsak azkenean tumbándote.\nGames rugby: seguruenik gehiago aldi zirraragarria rugby kirola oldarkorra ez. Nik inoiz izan aukera behin kirol handi honek orain aukera etxetik landu dute play bada, ez da buruz buru gisa berean, baina, hasteko, ez da txarra. Aukeratu rugby partidak hauek ditugu zuretzat hautatu edozein eta saiatu zure aurkari outscore. jolasten hasi aurretik, komeni arauen begi bat echases hori, edozein ezagutzen ez bada izango litzateke. Behin jotzen hasten zarenean, zaila gelditzeko izango duzu, rugby kirol bat adrenalina asko galduko duzu eta zaletasuna lortuko duzu.\n1. Korrika cub\n3. Snowball abentura\n4. Viral defentsa\n5. Sobornatu Madrilen\n7. Flash Golf 2001\n8. Joan arrantza\n9. Snowboarding 2


Ibilbide hau Zaldibar ingurutik Erregebidea hartuz Oñatiko Zubillaga auzorantz doa, handik Urkuluko bidea jarraitu eta Bedoña azpialdera. Bedoñara igo eta San Andres auzora heltzen da.\nIbilbidea, Debagoieneko Ospitalearen ostetik eta Etxezuri etxetik gorantz doan bidetik hasten da, Antzarigartura iristeko hartzen den asfaltaturiko bidetik, alegia. Hasiera batean, aldapa nahiko gogorra suertatu daitekeen arren, poliki-poliki eta igotzen goazen heinean malda leuntzen doa. Behin saihesbide azpitik pasatu eta gero, eta malda gogorra igo ostean, ezkerretara hartzen da. Handik, bidegurutze bateraino iritsiko gara, non asfaltaturiko bidea utzi eta hartxintxarrezko bide bat jarraituko dugun.\nBedoña auzoa: Orain arte igotakoa, Erregebidearen zati bat besterik ez da. Erregebidea muino bateraino doa, hots, Azuelako gainera. Han bidegurutze bat dago eta bidegurutze horrek Bedoña, Zaldibar, Zubillaga eta Bakueko mendietara joateko bideak banatzen ditu. Hala ere, ibilbideak beherantz hartzen du pista zabal batetik Zubillaga ingururantz. Bide ertzean metal ura ematen duten pare bat iturri daude.\nErregebidearen zubia: Nahiko jaitsiera luzea burutu ondoren zelai zabal baten ondoan, ezkerrera hartzen da, errekaren uren norabidea jarraituz. Amaieran, Erregebidearen aztarna bakarra dago, hau da, zubi txiki bat, harlanduz egina. Zubia pasatu eta gero, eskuinera jo eta errepide batetik bidegurutze garrantzitsu batera iristen gara. Inguru horri Zubibarri deritzo.\nAndra Mari Zuriaren ermita: Aipaturiko bidegurutzetik banandu eta porlanezko bide batetik joko dugu, Andra Mari Zuriaren baserri-ermitatik pasatuz. Ondoren, eskuinera irteten den lehenengo bidea hartu, horrela, erreka-barrenetako bailara estu eta ederrean barrena sartzen gara. Bidea, mendi-hegaletik doa, pinu eta zuhaitz hostozabalen artetik. Bideak, Bedoña auzoko bailara azpira eramaten gaitu.\nSanta Eulalia eliza: Handik, ibilaldiak zuzen jarraitzen du, beti ere, Bedoña goialdean gelditzen delarik. Bidearen ertzean uretsa ematen duten iturriak daude. Zuzen zuzen bidea jarraituz Mendibitzu azpira helduko gara. Hala ere, igoera ez da han amaitzen, nahiz eta bidearen zorua aldatu, aurrera jarraitu Santa Eulalia eliza arte.\nSan Andres auzoa: Handik, ezkerrerantz egiten du bideak eta PR-Gi 106arekin batera aurrera egiten du. Sologaizto baserria baino metro batzuk aurrerago eskuinetara dagoen bidea hartu eta aldapan behera San Andres auzoan amaitzen da ibilbidea.\nArrasateko Erdi aroko gunea: XIII.mendean sortuta, Erdi Aroko gunearen hiri egitura gordetzen du. Hiru kaletan antolatuta dago eta, herriko sarrerako hiru ate mantentzen ditu. Barnealdean, interesgarriak diren hainbat eraikuntza daude, hauen artean Udaletxea eta San Juan Bataiatzailearen parrokia.\nAndra Mari Zuriaren ermita: Antza denez, inguruetako eliza zaharrenaren ospea zuen eta bailarako hainbat biztanle joaten ziren hara jai egun eta igandetan meza entzutera. Horrez gain, San Andres baselizarekin nahiko harreman estua zuen eta urtero Andra Mari Zuriaren irudia eramanez, prozesioan, San Joseperaino joaten ziren. Badirudi bertako Andra Mariaren irudia Arabako lautadatik ekarritakoa dela, Gasteiztik, alegia.\nBedoñako bizilagunek, oraindik ere, gogoan dute nola kontatzen zieten aitona-amonek urte asko dela, oraingo Andra Mari Zuri baserrian parrokoa bizi zela eta ermita barruan lurperatzen zirela hildakoak. Haiek esanda, ez omen zen meza hasten Bolibarko baserri urrun bateko amona zahar bat iristen zen arte.\nAntzina, abuztuak 5ean erromeri famatu bat ospatzen zen eta bertara, Bedoñako baserrietako ordezkari bakoitzak, eskuetan kandela bat eramaten zuen, Amabirjinaren irudiari eskaintzeko. Lehortaldietan Andra Mari Zurian errogatibak egiten ziren.\nMendibitzu baserria: Baserri honetan Juan Arana Ezpeleta jaio zen (Bedoñako Fray Joaquín). Euskarazko olerkari lirikoa izan zen eta hil zen urtean “Euskaltzaleak”eko lehen olerki saria jaso zuen. Makina bat poesia lan idatzi zituen, beti ere, “Loramendi” gaitzizenez. Bere lehen meza eman baino egun batzuk lehenago hil zen.\nSanta Eulalia eliza: Estilo errenazentistako eliza honetan leihoetan elementu erromanikoak antzematen dira mendebaldeko fatxadan. Abenduaren 10ean ospatzen da Santa Eulalia eguna.\nZabale baserria: Baserri honetan inguruko Udaletxea izan zela esaten da; batzargela, liburuen artxiboa, zin egiteko aldarea… zituen. Antza denez, bi sarrera ere bazituen, bata jauntxoentzat edo nagusientzat eta bestea zerbitzarientzat. Badirudi kartzela ere bazegoela. Bertan bizi ziren amonek ziotenez, hantxe Amabirjinari paperezko jantziak egiten zizkioten eta haiekin gero apaindu. Garai hartan panpinik ez eta irudia erabiltzen zuten modelo gisa. Beharbada, Bedoñari egokitu zitzaion Leintz bailarako Alkatetzaren txanda eta horrexegatik izan zen Udaletxe.\nDistantzia: 11,0 km\nMalda: +603/-603 m\nHasiera: Zaldibar gunea\nIraupena: 3 ordu eta 35 min.


Hemen zaude:Hasiera / Zure ekarpena / “Odolezko diamanteak”\nazaroa 19, 2012 Idazlea: juaninazio 40 iruzkinak\n“Diamantes de Sangre” pelikulak (2007. Oskar sarietarako 5 izendapen) aukera bikaina eskaintzen digu Afrikako egoeraren ezaugarri batzuei buruz hausnarketa egiteko: kolonialismoaren ondorioak, adin txikiko soldaduak, ustelkeria, gerrak, odolezko diamanteen salmenta,…\nSierra Leonan, FRUko gerrilariek Solomon Vandy preso hartzen dute, eta honek diamante oso baliotsua aurkituko du. Danny Archer soldadu ohiak diamanteak erosi eta armak saltzen ditu. Maddy Bowen kazetariak Europa eta Amerikari garbi adierazi nahi die zer gertatzen odolezko diamanteekin. Solomonen emaztea eta alabak errefuxiatu eremu baten daude, irten ezinik. Bere semea, Dia, haur gerrilaria da. Benjamin eta bere lagunak umeei etorkizun duina eskaintzen saiatzen dira …\nPelikulan akzio edo ekintza eszena oso biziak ikus ditzakegu, baina baita hausnarketa bikainak ere … (Adibidez: Agian ekintza on batek balio dezake pertsona gaizto baten biziari zentzua emateko… Edota: Jaunak barkatuko ote digu elkarri egiten ari garen gaiztakeria…? Agian Jainkoa ahaztu egin da herri honetaz…).\nMesedez, idatz ezazu iruzkin bat, azalduz zer den gehien gustatu zaizuna pelikulan, eta zure hausnarketa eginez, pelikularen alderdiren bati buruz.\nSócrates Ela dio\nazaroa 4, 2019 at 3:27 pm\nOndo zegoen, baina protagonistak bere pertsonalitate eta karisma galtzen du filmaren bukaeran. Oso ondo zegoen bere umore ironikoarekin baina gero derrepente galdu egiten du. Beste pertsonaiak ondo daude baina ez dira nire guztokoenak. Filmako parterik hobena, Archer herrialdean dagoenean da (hasiera). eta txarrena bukaera. Oso luzea sentitu nuen.\nKonklusioan, zer atera dut filmatik: Ondo filmatuta dago, pertsonaiak hobeagoak izan lirateke, musika ez dago gaizki (pixket errepikagarria) eta naiko makala sentitu dut.\nBaino nahiko gomendagarria da\nOdolezko diamanteak Afrikako diamante trafikoa oso ondo islatzen duen filma da. Izan ere, diamanteen trafikoarena oso arazo larria izan da Afrikan, Sierra Leonan gehienbat.\nPelikula honetan garbi ageri da, kolonizazioaren ondorioz, zuriek beltzen kontura egiten duten ezkutuko negozioa. Horrez gain, Sierra Leonan bertan nahiko arazo dituzte FRUKo gerrilariekin, parean aurkitutako guztiak hil eta mutil gazteak bahitzen baitituzte.\nKasu honetan, Solomon Vandy izeneko esklabo batek aurkitzen du oso diamante baliotsu bat, eta arazo larriak izango ditu horregatik, baina irtenbide bat ere bai. Izan ere, Danny Archer izeneko soldadu ohiak erosi nahi du diamantea, eta hura bilatzeko bidean hilko dute FRUKo gerrilariek.\nSolomonek nahi duen guztia, bestalde, familiarekin elkartu eta bizimodu lasai bat izatea da. Beraz, amaieran, Maddy Bowen izeneko kazetari batek lagunduko dio Afrikatik Ingalaterrara joan eta han diamantea saldu eta familiarekin elkartzen.\nBukaeran, Maddyk bere helburua bete eta hau guztia biltzen duen artikulua idatziko du esklabutza eta diamanteen trafikoa salatzeko asmoz.\nazaroa 4, 2019 at 3:28 pm\nSierra leonako FRUko gerrilariek bertako jendea preso hartzen dute eta diamanteak aurkitzen jartzen dituzte baina norbaitek diamanteak lapurtzen baditu akabatu egiten dute, baina han dago Solomon diamanteak aurkitzen eta inoiz ikusi duten diamanterik handiena aurkitzen du, bertako komandanteak ikusi eta hiltzen saiatu zen baina ez zuen lortu orduan Solomonek ondo gordetzen du beste momentu batean hartzeko eta gero aurkitzen du Danny Archer (nahi zuen bakarra diamantea lortzea zen baina azkenean lagunak egin ziren) hark esaten dio diamantea lortzen bazion bere familiarekin elkartuko zuela eta hala egin zuen baina hori lortzeko bere bizia utzi behar izan zuen. Oso pelikula polita iruditu zait non baita Danny maitemintzen den Maddy Bowenekin elkar erabili ziren hasieran baina azkenean maitemindu egin ziren.\nazaroa 4, 2019 at 3:32 pm\nPelikula gustatu zait, baina gidoia ez zen oso ona. Filma ondo dago ikusteko, familia diamanteak baino garrantzitsuagoak direla eta ez dugula diamanteekin, edo diruarekin obsesionatu behar.\nPertsonaiak, gehienak onak ziren, batik bat, Dani Archer.\nBeste batzuk ez ziren hain onak, adibidez, komandantea (militarra).\nMusika pelikula osoan berdina iruditu zitzaidan, aldatu zezakeen.\nPelikula pixka bat luzea zen, eta uste dut pixka bat motzago egin zitekeela.\nNik, pertsonalki, gomendatuko nukeen pelikula.\ndiamantesko pelikulak pelitaoa da eta oso ona da eta ikusi nai det berrise eta beraien peliculie : sierra leona haida beraien herria hair da. gerratan dao eta diamanteak billatzen hari dira eta eta bearen semeak hartu dute eta (FUR) beste umehetan hartezen dute, eta dia suken beraien semea eta solomon badi bere aita eta bere ama hil saio eta elkaerrekin lagun dute eta solomon badi sateula soy el camara . beste dana alo simsa .\nJokin Pozo dio\nazaroa 4, 2019 at 3:34 pm\nGehien gustatu zaidana pelikulagatik Danny Archerrek bean bizia galtzen duenean Solomori laguntzeagatik diamantearekin bueltatzen. Pelikula honengatik ata dudan hausnarketa da benetan pasatzen den gauzbat da eta egunerokoan ezgarela konsciente.,-),-)\nazaroa 4, 2019 at 3:38 pm\nGehien gustatu zaidana da Archer-rek Solomon eta bere semeari diamantea ematen dionean da. Solomonek diamante horrekin bere familiarekin berriz lasai bizi daiteke. Pelikula honekin egiten duten hausnarketa da lurralde aberatsak baliabide naturalak Afrikatik ateratzen dituzte eta baliabide horiek lortzeko Afrikako biztanle askok hil egiten dituzte eta bestela umeak edo familia horretako aitak beraiekin hartu eta gerrarako prestatzen dituzte. Egoera hau azkar gelditu behar da baina baliabide horiekin diru asko egiten da orduan jendeak ez du ezer egiten.\nazaroa 4, 2019 at 3:41 pm\nPelikula gogorra da baina oso ondo azaltzen du Afrikako egoera diamanteen trafikoarengatik. Atentzio gehiena deitu didana gerrilariek nola erreklutatzen dituzten gazteak edo nola bizi diren ikustea izan da. Gaur egun gazteak horrela erreklutatzen dituztela imajinatzea zaila egiten zait. Pelikula honetan Solomon Vandy izeneko arrantzale arrunt baten semea erreklutatzen dute eta bere semea berreskuratzeko edozer egiteko prest dago. Danny Archerrekin topatzen da. Solomonek lehenago diamante handieta eta ederrena topatu zuen eta ixkutatu egin zuen. Dannyk hau bazekien eta diamantea lortzeko Solomoni bere familiarengana eraman zuen eta geroago bere semea gerrillatik atera zuen. Azkenean, Solomon eta Archer lagunak egiten dira.\nPelikula honetan argi ikusten da gaur egun pertsona asko diruaren menpe bizi direla, dena egiten dute dirua irabazteko nahiz eta ingurumena kutsatu edo pertsonak esklabizatu. Egoera guztiz bidegabea.\nPelikula hau oso hunkigarria iruditu zait eta horrez gain, munduan aberastasuna nola banatuta dagoen erakusten du. Filma honen bidez munduaren egoera hobeto ulertu ahal izan dudanez etxean hainbat gauza pentsatu ditut. Nire ustez bada Afrikako aberastasunez aprobetxatzeaz lagatzeko ordua. Are eta nabarmenagoa da dirudunen eta behartsuen arteko aldea; aberatsek gero eta diru gehiago dute eta txiroek gutxiago. Benetan izugarria iruditzen zait gobernuak egoera ezagutu arren, hau baimentzea. Baina guk geure partetik jar dezakegula uste dut, Afrikako herrialdeetaz aprobetxatzen diren enpresei beraien produktuak ez erosiz. Nire ustez dezente ondo azaldu dut nire iritzia eta hausnarketa, baina hau alde batera utziz niri pelikulan gehien gustatu zaidana azalduko dut.\nAsko gustatu zait Archer-en jarrera aldaketa. Amaieran Maddy-ri egin zion deian ia negarrez hasi nintzen banakielako hil zorian zegoela. Baina, dei horretan nabarmentzen da Solomon inporta zaiola. Diamantea berari bueltatuz gain, Maddy-ri laguntza eskatu ziolako. Gainera, asko gustatu zait filmak nolako ondo adierazten duen egoera.\nBenetan ederra iruditu zait filma eta beste gazteei gomendatzen diet.\nazaroa 4, 2019 at 3:43 pm\nPelikula hau, Afrikan dagoen diamante salmentaren buruz da. Baita ere, haur gerrilariak azaltzen dira.\nDanny Archer, diamanteen saltzailea da, eta berak esportatzen ditu Amerikara. Solomon Vandyk diamante handi bat ezkutatu duela jakinarazten duenean, biak elkartuko dira, eta elkar lagunduko diote. Dannyk, Solomoneri bere familia aurkitzen lagunduko dio, horren truke, Vandyk Archeri diamantea aurkitzen lagunduko dio.\nIstorioan zehar, neska kazetari bat ezagutuko dute, eta honen laguntza izango dute. Solomonoren umea gerrillan egongo da.\nNire ustez, oso pelikula ona da.\nazaroa 4, 2019 at 3:46 pm\nPelikula honek Sierra Leonako gertaera baten berri ematen digu. Gerra garaian daude eta diamanteak aurkitu nahi dituzte. Lau dira protagonistak: Danny Archer (soldadu ohia), Solomon Vandy, Dia (Solomonen semea) eta Maddy Bowen (kazetaria).\nPelikula oso entretenigarria eta interesantea iruditu zait. Eszena izugarri bortitzak ditu, baita tragikoak ere. Bi pertsonaiek bizi-iraupenaren bi aurpegiak, ustelkeria, bidegabekeria, esklabutza eta indarkeria protagonista diren mundu bat irudikatzen dute.\nGehien gustatu zaidana amaiera izan da, beraien betebeharra betetzen dutelako.\nNik egindako hausnarketa hau izan da:\n– Haurrak ez dira gerretan erabiltzeko jostailuak.\n– Elkar laguntzen bagara, azkenean gure helmugara iritsiko gara. Batzuetan besteen laguntza onartu behar dugu, asko ez gustatu arren.\nazaroa 4, 2019 at 3:48 pm\nPelikula honek une eta egoera oso gogorrak erakusten ditu. Haur soldadu eta pertsona txiroen egoera gogorrak ondo islatzen ditu.\nPelikula honetan gehien gustatu zaidan unea da Solomon enteratzen denean bere semea gerrara bidalia izan dela. Negarrez hasten da bere emaztearekin batera. Une oso gogorra den arren oso ondo irudikatzen du Afrikan bizi duten egoera gogorra eta tristea.\nBaita ere, asko gustatu zait familia guztia elkartzen den unea. Horrenbeste negar eta sufrimenduren ondoren familia elkartuta ikustea zoragarria da.\nPelikula honi esker hausnartu dut gure egoera oso ona ona dela Afrikako haur eta jendearekin konparantuz. Hala ere, ez dugu baloratzen gure egoera ona eta ez gara konturatzen batzuek dituzten bizi balditzak askoz okerragoak direla gureak baino. Guk nahi dugun dena esku artean dugun bitartean beste batzuk gogor borrokatu behar dute bizitza baldintza duin batzuk izateko. Nire ustez, baloratzen hasi behar dugu duguna eta ezer ez dutenekin pentsatzen. Pelikulak balio izan dit hausnartzeko eta konturatzeko batzuk ez direla gure moduan bizi eta gehiago baloratu beharra daukagula duguna.\nNahiz eta hau filma bat soilik izan, Afrikako herritar askoren bizitza irudikatzen da. Beraien herrietara gerrilariak iritsi eta gehienak hiltzen zituzten; batzuk, gehien bat umeak, gerrilan sartzen dituzte eta beraien pentsaera sustatzen diete. Besteak, gehien bat gizonak ,diamanteak bilatzeko errekrutatzen dituzte.\nBertan, lan gogorra egiten duten arren komandanteek ez dute inolako arazorik buruan bala bat sartzeko edozein husteri egiteagatik. Ez da erraza, zure familia, zure etxea, zure bizitza… Dena egun batetik bestera galtzea, eta zegatik? Bada beste kontinenteetan diamante eskaera handia dagoelako. Argi da hauen erosle gehienak ez dakitela hauek lortzeko batzuk gau eta egun egin behar dutela lan inolako saririk lortu gabe; gero hauek ilegalki salduta izateko.\nKontrolik gabe kontsumitzen dugu, horrelako prozedurak inkontzienteki babesten. Horrelako arazoak munduan zehar gertatzen direla jakin behar dugu, gure artean ez gertatu arren.\nazaroa 4, 2019 at 3:50 pm\nPelikula hau oso tristea iruditu zait, errealitatea ikusten da eta oso gogorra da. Jendea (umeak ere bai), jendea hiltzen azaltzen dira.\nDannyk hasieran nahi zuen bakarra diamantea zen, baina azkenean, gehiago ezin zuenean, diamantea Solomoni eman eta bera gabe ihes egiteko esan zion. Hori da gehien gustatu zaidana, gauz batzuk besteak baino garrantzitsuagoak direla konturatzen zarelako.\nPelikula honetatik gehien gustatu zaidana, munduko egoera nolakoa den erakutsi didala da. Gu ez gara konturatzen baina oso egoera onean bizi gara eta gu gero eta gehiago eskatzen dugu, ez gara konformatzen daukagunarekin. Aldiz, beraiek guk daukagun guztia edukita ez zuten ezer gehiago eskatuko.\nPelikula honek erakusten digu jende askok Afrikako herrialdeetaz aprobetxatzen dela eta gaur egun ere horrela jarraitzen duela penagarria iruditzen zait. Ematen du pobreagoak direlako eskubide gutxiagoak dituztela eta lotsagarria iruditzen zait jendea kapaz izatea beraietaz aprobeetxatzeko.\nEgia esan pelikula honek Afrikako egoera zenbaterainoko larria den hausnarrarazi dit eta asko gustatu zait.\nazaroa 4, 2019 at 3:51 pm\nPelikula hau orokorrean asko gustatu zait, baina gehien gustatu zaidana da familiaren bila hasten zenean eta Danny Archer ezagutu gabe laguntzen hasten da, nahiz eta hasieran diamantearengatik bakarrik egiten zuen, baina azkenean Dannyk bere bizitza arriskuan jarri zuen Solomon eta bere umea Diarengatik.\nSolomonek esklabu bat bezela lanean ari zenean, balore handiko diamante bat aurkitu zuen eta gorde egin zuen berarentzako gero bere familia aurkitu ahal izateko. Dannyk hori jakin zuen eta hasieran horregatik hasi zen.\nPelikula honetan Afrikako egoera azaltzen da: Gerrak, salmentak, umeak hartzea esklabo bezela lanean aritzeko, pobrezia… eta oso ondo dago guk hausnartzeko benetan zer egoeratan bizi diren ikusteko, eta oso pozik egon beharko genukeela hemen jaio izanagatik.\nazaroa 4, 2019 at 3:52 pm\nNiri filmean gehien gustatu zaidana izan da Danny Archerrek ikusita Solomon Vandyk bere familia galdu zuela diamante batzuk lortzeagatik gero saltzeko ba laguntzea erabaki zuenean.\nBaina horren gauza txarra zen berak Solomonri lagundu ziola bakarrik berak topatu zuen diamantea artzako.\nBaina azkenean dena gaizki irten zitzaion eta Solomonek bere familia topatu zuen arren diamanterik gabe geratu zen hilda mendiko izkin batean eta Maddy Bowenekin gelditu gabe\nPelikula honekin egin dudan hausnarketa izan da pertsonak beste pertsona batzuk esplotatzen dituztela beraiek nahi dutena lortzeko baina gero gehienetan galtzen bukatzen dutela kartzelatuk.\nUmeak ere esplotatzen dituzte eta baita gizon batzuk neska gazteak bortxatzen dituzte.\nazaroa 4, 2019 at 3:55 pm\nPelikula honetan gehien gustatu zaidana izan da errealitatea erakusten gaituelako\neta zein egoera latzak jasan behar dituzte pertsona eta gazte batzuek guk adibidez diamante txiki bat izateko gure eskuetan.\nOso pelikula tristea da bertako egoera tristea delako.\nZergatik aprobetxatu behar gara beraien egoera txar honetatik, pobreagoak direlako?\nHorrek ez du esan nahi eskubide gutxiago dituztenik.\nPelikula honek begiak irekitzen dizkizula iruditzen zait eta asko hausnarrarazi dit.\nUrko Irañeta dio\nazaroa 4, 2019 at 3:56 pm\nPelikula hau oso ona da baina muxua falta zen pelikula honetan. Afrikan kokatzen da. Pelikula diamanteen salmentari buruz da.\nPertsonai bat afrikanoa da, bere izena Solomon Vandy da. Bere familia baztertu ziren gerrarengatik. Danny Archerrekin elkartuko da bere familia aurkitzeko. Bigarren honek, interesak ditu Solomonek ezkutatu zuen diamantea aurkitzeko. Hori da istorian zehar egingo dutena.\nKazetari batekin topo egingo dute eta bere aldizkarirako nahi duen titularra lortzen saiatuko da informazioa hartzen.\nazaroa 4, 2019 at 4:44 pm\nPelikula honetan, Danny Archer, soldadu ohia eta Solomon Vandy, arratzalea da. Beraien helburua berdina zen, diamante arrosa aurkitzea. Dena gertatzen da Sierra Leonan, 1990ean gertatu zen gerra zibilaren etaparen zehar. Solomon diamanteak aurkitzen jarri zuten FRUko gerrariek. Diamante arrosa aurkitu eta ezkutatu egin zuen. Bere bizitza arriskuan jarri zuen.\nDanny, diamanteak armen ordez aldatzen ditu. Dannyk jakin zuen Solomon diamante arrosa ezkutatuta zuela.\nMaddy Bowen, kazetari ipar-amerikarra, Sierra Leonan dago, diamanteen salerosketen egia ezagutzeko.\nMaddyk, Dannyren informazioagatik idazten du artikulua. Maddy, Danny eta Solomonen artean lortzen dute helburua.\nNiri pelikula honetan gehiena gustatu zaidana da: Solomon bere emaztea eta semearekin zegoen eta FRUko gerrariak etorri ziren. Solomon bere familia aurrera ateratzeko nahiak egin zituen baina ezin izan zuen. Dia, Solomonen semea, FRUko gerrariek hartu zuten eta gerrari bihurtu zen. Ama eta alabak bertan gelditu ziren baina Solomon ere hartu zuten FRUko gerrariek. FRUko gerrariak, Solomon diamanteak aurkitzera ipini zuten.\nBaita ere gustatu zait, Danny Archer soldadua eta Maddy Bowen kazetariak, Solomon Vandyri pelikulan zehar asko laguntzen dioten zatiak.\nPelikula honetan ikusten da, amets bat bete nahi baduzu edo gauz garrantzitsu bat egin nahi baduzu edozer egingo zenukeela eta ez zinakeela errendituko.\nazaroa 8, 2019 at 7:35 am\nPelikulako gehien gustatu zaidan atala soldadu txuriek diamante meategia erasotu zutenean da. Bertan, jende asko hil zuten.\nBaita ere, Solomon bere familiarekin Londresen elkartu zenean. Bukaeran solomon agintariez beteta zegoen gelara sartu zenean eta denak txalotzen hasi zirenean ere gustatu zait.\nGehien arritu nauena, umeak gerran ikustea da. Beldurrik gabe hiltzen zuten jendea eta Dia aitarekin elkartu zenean ez zion kasurik egiten. Gerran umeak torturatu egiten dituzte jendea hiltzeko eta sentimendurik ez edukitzeko. Baita, Solomonen herrira joan zirenean eta jendeari eskuak moztu zizkiotenean asko hunkitu ninduen.\nOrokorrean, asko gustatu zait pelikula. Momentu batzuk oso gogorrak izan arren oso entretenigarria da. Hirugarren munduko herrialde baten gerra oso ondo ikusten da.\nazaroa 8, 2019 at 7:36 am\nPelikula hau asko gustatu zait eta gehien gustatu zaidana, Afrikan ze egoeratan bizi diren azaltzen dutela.\nOso egoera txarrean bizi dira. Beti gerretan daude eta edozergaitik hil eiten dituzte. Ez dute ezertarako eskubiderik eta askatasunik. Adin txikiko pertsonak soldadu bezela ibiltzea ez zait batere normala iruditzen. Beraien familietatik banatzen dituzte eta beraien infantzia oso txarra iruditzen zait.\nSierra Leonen, FRUko gerrilariek Solomon Vandy preso hartzen dute, eta diamante on eta haundi bat aurkitzen du, eta arazo larrietan sartzen da, bere familia errefuxiatu eremu baten daude baina ez daki non, orduan Danny Archerrek familia aurkitzen laguntzen dio diamantearen ordez eta Maddy Bowenek ere laguntzen dio. Azkenean aurkitzen ditu baina bere semea eman egin dutela enteratzen da.\nNik usten dut, egoera honetan bizitzea ez dela normala eta lagundu egin behar diegu.\nPelikula hau orokorrean asko gustatu zait momentu bizi asko agertzen zirelako ere bai eta gehien gustatu zaidana da gerrillako aurren errealitatea ikusi dudala benetan, gogorra iruditu zait. Honen hausnarketa bat egin ostean, iruditzen zait oso bizi gogorra dutela gerrillako haurrek.\nBaita ere, pelikulako une batean galdetzen zioten beren buruei ea Jainkoa ahaztu egin ote zen berain herriaz. Pertsona batek zerbait baliotsua duenean, askotan pertsona horren laguna izan nahi duzu kasu honetan, Solomonek diamantea izateagatik Danny-k bere laguna izan nahi zuela. Pelikula honek eragin dit benetako errealitatea ikuste gerrillako pertsonena eta ez dela batere justua. Hegoaldeko herrietan bizi diren pertsona asko erabiltzen dituzte merkataritza egiteko. Beraietaz aprobetxatzen dira eta merkataritza bidegabea egiten dute. Beraien ekonomia ondasunak nahi duten bezala ibiltzen dituzte bertako jendea aprobetxatzen dute beraien ekonomia ustiatuz.\nEgoera hau onartezina da eta zerbait egin beharra daukagu.\nazaroa 8, 2019 at 7:37 am\nPelikula asko gustatu zait, gehien gustatu zaidan izan da:\nSolomon eta bere semea Dany Archerrekin hegazkinera zihoazenean, koronela azaltzen da eta Danik tiroa botatzen dio eta korrika alde egiten dute, baina Daniri ere tiroa botatzen diote eta Solomonek lagundu egiten dio baina ez danik bazekien ez zela salbatuko. Gero Dani hiltzen ari zenean diamantea Solomoni ematen dio eta Solomon eta bere semea alde egiten dute, bere familia berreskuratzen dute et aberatsak bihurtzen dira.\nNiri pelikula orokorrean asko gustatu zait. Oso interesgarria eta dibertigarria iruditu zait. Niri pelikulan gehien gustatu zaidana da Salomonek ahal duen guztia egiten duela bere familia berreskuratzeko eta baita ere, gehien gustatu zaidana izan da beraien egoera ezagutu dugula eta ikusten den bezala, ohartu garela beraien egoera oso txarra dela. Denbora guztian pistolekin daude ume txikiak eta beraz, ume soldadu asko daude eta horrek batzuetan tristura eragiten zidan.\nPelikulak asko hunkitu nau eta oso interesgarria iruditu zait. Injustizia handiak jasaten dituzte eta ume asko hiltzen dira gerran. Beraien egoera oso txarra da eta gobernuek ez dute ezer egiten egoera horren aurrean. Jendea esklabu bezala erabiltzen zuten eta lan gogorrak egiten zituzten. Hegoaldeko egoera ez da batere hobetu eta ez dira ari ezer egiten. Horretaz gain, bertako gerra gerrarik biolentoena izan da.\nAzkenik pelikula asko gustatu zait eta gomendatzen dizuet.\nZerbait egin behar dugu egoera honen aurrean eta lagundu egin behar ditugu!!!\nPelikula honetan gustatu zaidana da askenean nola Archer hasieran diamanteas interesatua zegoen baina askenean nahiago zuen Solomori eman dio eta ez bere lagunari, nahiago zuen Solomon bere familia mantentzea.\nNere iritzia oso pelikula triztea da Afrikan diamanteagatik akatzea baina onena Salomon bere familia babestuta du eta bere semei hizkuntza ederragoa emango zaie.\nAskenean pelikula ederra da ikusteko.\nazaroa 8, 2019 at 7:38 am\nNiri pelikula honetan gehiena gustatu zaidana, Salomon bere semearen bila joaten denean eta bere bizia asko harrixgatzen duenean baita diamante arrosa bilatzen duenean ere eta nola iskutatu zuen, hasieran gainera hankatako behatzetan eman zuen gizon horrek ez ikusteko. Gero ez zaidana ondo iruditu pertsonak nola tratatzen dituen jende diamantearen bila hari direnean. Gainera askotan diamante zati bat ez hartuta ere tiro bat botatzen zioten. Eta baita asko gustatu zitzaidana Danny Archerrek asko lagundu ziola hasieran esaten zion diamantearengatik hari zela lanean baina azkenean diamantea ere eman egin zion. Salomonengatik ere Maddy Bowen kazetariak ere lan handia egin zuen bere semea berriz berrezkuratzeko, Maddy Bowen Danny Archerren laguna zen eta horregatik lagundu zion asko.\nDanny Archer-rek Solomon eta Dia salbatzen dituenean eta hainbat soldadu akatzen dituenean eta ondoren ber maiteari hots egiten dio esanez lortu duen artikulua publikatzea zeren esan zion hiltzen bazen artikulua publikatzeko eta Afrikatik ertetzen baldin badu. Baina Maddy ulertzen du hil egingo dela.\nNere ustez film oso polita da eta ikustea gomendatzen dut. Egoera benetan oso tristeak daude, umeak soldadu, umeei eta helduei besoa moztea botatu ez dezaten beste gobernu baten alde.\nSolomon Vandy-k diamante gorri bat aurkitzen du eta ondoren preso hartzen dute gerrariek. Solomon-ek diamante hori ezkutatu zuen Sierra Leonan, eta gerrariek diamante hura bilatzen ibili ziren. Danny Archer-ek Sierra Leonara joan zen diamanteak erosteko eta ondoren armak saldu.\nSolomon bere familiatik separatzen dute, eta bere semea gerran ipini zuten. Azkenean, Solomon Danny-rekin aliatu zen eta diamantea berreskuratzera joan ziren. Han, Danny Archer hiltzen da baino diamantea berreskuratzen dute, eta Solomonek Londresea egiten du bidaia. Hura, pertsona boteretsuekin negoziatzen ibili zen, eta azkenean, bere familiarekin bukatu zuen eta diruz beteriko maleta batekin.\nNere ustez, pelikula honen momentu hoberenak dira nola pertsona boteretsu eta soskariak gerrak pizten dituzte Sierra Leonako edo lurralde pobreak kontuan hartu gabe. Haien lehengaiak lapurtzen dizkie eta gainera biolentzia erabiliz. Injustizia hutsa da.\nBenat Exposito dio\nazaroa 8, 2019 at 7:39 am\nPelikulatik gehien gustatu zaidan zatia da Danny Archer Salomonen familiaren bila joaten denean eta Salomon bere semea ikusten duenen. Pelikularen erdian esaten da Danny eta Salomon mina batera joan ziren eta ume asko zeuden lanean dimantearen bila. Orduan Salomon Mina horretan sartzen da eta diamante Arrosa eta Salomon minatik irtetzen da eta diamante Arrosa lur azpian izkutatzen du eta militar bat arrapatu egiten du eta esaten dio diamante emateko baina Salomon ezetz esaten dio. Orduan Danny Pistola batekin agertzen da eta bere militarrei disparatzen dio eta orduan Salomon eta Danny korrikan irteten dira. Hurrengo egunean Gaiztoak herritara joaten ziren dana puskatzeko. Egun batean Danny eta Salomon ahuntzarekin mendira joan ziren eta bi militar zeuden eta ahuntzari bizkarra iriki zioten eta diamanteak zeuden barruan. Amaieran Salomon bere familiarekin aurkitzen da.\nPelikula honetan gehien gustatu zaidana, bukaerako zatia izan da, Danny Archerrek diamantea Solomoni ematen dionean eta Maddy Bowenekin telefonoz hitz egiten duenean. Baina gutxien gustatu zaidana, gerrak izan dira eta batzuk besteak hiltzen egotea batere arrazoirik gabe. Orokorrean asko gustatu zait, oso interesgarria izn delako denbora guztian eta ez zen batere aspergarria.\nPelikula honekin gauza askotaz hausnartzea egiten dizu, baina batez ere gerrak ez dutela ezertarako balio eta biolentziak ez duela dena konpontzen. Baita ere, arrazakeria egoteak kalte asko egiten duela, normala den bezala, eta biolentzia eta gerrak bezala ez duela ezertarako balio.\nArgi ikusten da nola Danny Archerrek bukaeran, Solomoren eta Maddy Bowenengan duen maitasuna, beraiei laguntzeagatik hil egiten delako.\nNiri pelikulan gehien gustatu zaidan gauza da, nola, Salomonek Danny-k mina hartu zuenean lagundu zion mendian gora igotzen. Eta gero, Danny-k nola eman zion berea zuen diamente arrosa.\nNire hausnarkearen zatia, Salomonek diamante arrosa aurkitzen duenekoa izango da:\nSalomon minetan diamanteak topatzen hari zen, eta alako batean Salomonek diamante arrosa bat aurkitu zuen eta hanketako behatzetan izkutatu zuen, besteek ez ikusteko. Baina momentu berean, gobernuak bombardaketa bat egin zuen Salomonen minan. Salomonek ihes egin zuen, diamantea izkutatzeko baina azkenean Salomon arrapatu zuten eta ziega batzuetara eraman zuten beste kideekin batera, baina diamantea izkutatu zuen. Ziegan zeuden bitartean, han zegoen koronel batek Salomoni esan zion, diamante handi hura ikusi ziola eta Danny-k entzun zion eta Salomonen atzetik hasi zen diamantea topatzeko….\nazaroa 8, 2019 at 7:40 am\nPelikula hau oso polita da. Solomon Vandy preso hartzen dute, eta honek diamante oso baliotsua aurkituko du. Danny Archer soldadu ohiak diamanteak erosi eta armak saltzen ditu. Maddy Bowen kazetariak Europa eta Amerikari garbi adierazi nahi die zer gertatzen odolezko diamanteekin. Solomonen emaztea eta alabak errefuxiatu eremu baten daude, irten ezinik. Bere semea, Dia, haur gerrilaria da. Benjamin eta bere lagunak umeei etorkizun duina eskaintzen saiatzen dirA. AZKENEAN PELIKULA ASKO GUSTATU ZAIT.\nazaroa 8, 2019 at 7:42 am\nPelikula hau asko gustatu zait, benetako egoera azaltzen duelako,oso egoera gogorra, eta gaur egungo egora herrialde batzuetan holakoa delako. Pelikulan gehien gustatu zaidana, Solomonek egin duen guztia, pasatu duen guztia bere familiarekin egoteko eta familia berreskuratzeko.\nEz zaidana gustatzen da umeak hartu eta gerrarako prestatzen dituztela beraiek ezetz esan harren, eta hain txikiak izanda pistola batekin jendea akatzen haztea. Pelikula diamante bati buruz doa, Solomon lanean hari zenean diamente haundi bat topatu zuen eta momentu horretan gerran hasi ziren eta solomon beste toki batera joan eta diamentea lur azpian ezkutatu zuen, orduan egun batzuk geroago Danny Archerekin topo egin zuen biak atxilotuta zeuden tokian eta Dannyk bazekien berak diamante hori ezkutatuta zuela, eta dirua irabazteko diamante hori behar zuen. Azkenean biak joaten dira diamantea topatzera eta topatu egiten dute. Nire ustez ume batzuk bizitzen hari direna ez da batere egoera erosoa eta pelikula honekin ikasi dudana da ume horiek bizitzen hari direna benetan egoera oso gogorra dela.\nazaroa 8, 2019 at 7:46 am\nPelikula hau asko gustatu zait, ausnarketa asko eragin dizkidalako. Gehin gustatu zaidan momentua, Solomonek Londresen gizonari diamantea ematen dionean eta bere familiarekin elkartzen den momentua da.\nFilm honetan aurkezten den egoera oso gogorra da. Sierra Leonan gerran daude eta umeak ari dira gerran armekin. Umeak FRU taldera sartzen dira. Hemen armak ematen dizkiete eta gauero festak izaten dituzte. Horrela uste dute bere herriaren alde ari direla, baina herria bi zatitan zatitzen bakarrik ari dira. Beraiek ere bizitza osorako markatuta geratuko dira, jendea hiltzen ari direlako hain edade gazteetan. Egoera hau hegoaldeko herrialde askotan ematen da. Afrikan, ustiapenerako lehengai asko dituzte eta meategietan herritar asko esklabu moduan aritzen dira lanean ia soldatarik jaso gabe. Hau bidegabea da, ez dago ondo eta zerbait egin behar dugu, askotan ez garelako konturatzen gure diamanteek zer historia duten atzetik.\nazaroa 8, 2019 at 7:48 am\nDiamantes de Sangre pelikulan gehien gustatu zaidana da nola errepresentatzen duen gaur egungo egoera herrialde batzuetan. Pelikulan agertzen dena egoera errealak dira eta jendeak konstzientziatzeko eta sentsibilizatzeko oso erabilgarriak dira.\nEszenas hitz egiten, gehien gustatu zaidan eszena da Dia bere aita Solomoni pistolarekin apuntatzen dioenean, tentsio hadia zegoen momentu hartan;pentsatzen nuen Danny Archer dia akatuko zuela baina azkenean ez zen hori gertatu eta elkarrizketa baten ondorioz, Solomon eta Dia ondo bukatu zuten.\nGainera, baita ere asko gustatu zait Dani Archer-ek hasieran bakarrik diamantea axola zaiola baina geroago, bere bizitza Maddiren, Solomoren eta Diaren azpitik jartzen du eta garrantzitsuena berarentzat da beraiek bizitza salbatzea.\nGustatu ez zaidana bukaera da. Nire ustez Danny Archer bizirik bukatu beharko zuen Maddyrekin; ez zait gustatu hiltzea ez zuelako merezi, hasieran bakarrik diamantea nahi zuen baina geroago erakutsi du pertsona ona dela eta bizirik jarraitzea merezi zuen. Bukaera hobea izango zen Solomon, Dia eta Danny handik bizirik aterako balira diamantearekin.\nAsko agertzen den gaia haur soldaduak dira eta horri buruz nire iritzia emango dut. Herrialde haietan pobrezia handia dago, eta gerra askoen ondorioz bakarrik pobrezia gehiago eragiten du; jendea etxerik gabe geratzen da, herri osoa suntsituta geratzen da, jende asko hiltzen da… Gerra horietan jende askoa akatzen da eta umeak bere familiatik separatzen dituzte, gerran aritzeko. Ume horiek txikiak direnez normalea, gauz oso txarrak egitera kondenatzen dituzte eta haiek beste bat izaten bukatzen dute. Herrialde horietan gertatzen dena bukatu behar da, gerrak egotea eta gainera umeak erabiltzea onartezina da.\nHerrialde haiek hobeto bigilatu behar dira eta gerrak murriztu egin behar ditugu, gerrak egoten jarraitzen badira, umeak erabiltzen jarraituko dute. Ume horiek gerran jarraituko dute bere bizitza osoan eta han hilko dira. Hori ez da merezi dutena,ume horiek merezi dute bizitza egoki bat izatea, bere familiarekin jarraitzea, jolastea,ikastea…Zoriontsu izatea. Giza eskubideak mundu osoan errespetatu behar dira eta arriskutsuak diren herrialdeetan neurriak hartu behar dira.\nazaroa 8, 2019 at 7:53 am\nBai, pelikulako gauza batzuk asko gustatu egin zait baino batzuk ez alde batetik gustau egin zait Danny Archerek Solomoni lagundu egiten du eta berari laguntzen du bere familia bilatzen eta berea semea ere hori bai odolezko diamantea lortu nahi zuen eta gero diamantea saldu eta armak erosi nahi zuen, eta bere familiari bilatzeko Maddy boweni laguntza eskatu zuen Maddy Bowen ikerketa periodista oso errealista eta oso ona zen. Berak egin du lana asko gustatu egin zait zeba berak bakarrik jakin nahi zuen zer pasau da odolezko diamantearekin ez zuen nahi diamantea lortzea. Solomonen sufrimendua familiako bereizteko modukoa da. Berez ere bere semea Dia pistola jartzen du bere gainean baino Solomonen maitasuna berari bueltatzen laguntzen du. Badirudi sufrimendua izan daitekeela gizakiak bere herrialdeko biztanleriari helduko diona. Besterik gabe, gizakiek egunero egin dezakete gauza bat da. Beste aldetik ez zait gustatu bat ere jende gaiztoa Afrikako jendeari hiltzen zuen eta gerra asko azaldu zen gerra dauden momentua bat ere ez zait ondo iruditu bestela Oso film interesgarria da eta oso ona iruditu zait\nazaroa 13, 2019 at 9:56 am\nOsotasunean, filma ez zait gustatu, baina badago une bat nahiako gogorra dena. Une hori da Salomon, Danny eta Dia diamantea zegoen tokian zeudenean eta Diak, pistolarekin apuntatzen duenean. Une zinezgaitza iruditzen zait, zeren bere aitak hezi baitzuen, bere amadrekin batera eta ez zait normala iruditzen hori egitea. Gerrila batean egoteagatik, ez ditu bere aitarenganako sentimenduak ahaztu behar. Azkeneko momentuan bada ere, ez du bere aita tirokatzen, bere aitak lasaitzen baitu eta bereganako sentimenduak gogorarazten dizkio. Diak, pistola lagatzen du eta mako bat ateratzen zaio. Bere aita tirokatzen bazuen, penagarria eta oso tristea irudituko litzaidake.\nOndorioztatu daiteke, familia hortako pertsonak, oso onak direla.\nazaroa 13, 2019 at 12:32 pm\nNiri gehiena ikutu didana Danny Archer hiltzen ari zenean zen. Oso erromantikoa iruditu\nzitzaidan Danny Archer-ek hots egiten dioenean Maddy Boweni Solomori eta Diari\nlaguntzeko. Momentu horretan Danny Diaren eta Solomoren etorkizuna bere biziaren\ngainetik jarri zuen eta Maddy oso kezkaturik zegoen gainera oso triste. Irudi hori buruan\ngeratu zait oso gogorra zen eta baina beste eszena gogor bat dago, Solomoni bere semea\nDiak pistolarekin apuntatzen dionean hor kontrajartze bat dago Diaren partetik bere barruan\nbere aita maite zuelako baina gerran barneratutako pentsamenduen ondorioz ez zuen\ndudarik eduki bere aitari tiro egiteko, baina ez zuen egin.\nazaroa 13, 2019 at 8:54 pm\nGerra zibila 1990eko hamarkadan Sierra Leonan garatzen zen bitartean, bi gizon, Dani Archer, hegoafrikako mertzenario zuria eta arrantzalea, Solomon Vandy, elkartzen dira beren bizitzako ibilbidea alda dezakeen diamantea bilatzeko. Kazetari estatubatuarraren laguntzarekin, gizonek lurralde gaiztoetan barrena bidaia arriskutsu bat egiten dute beren helburua lortzeko.\nAsko gustatu zait pelikula, batiz bat eman nahi digun mezuarengatik. Mezua honako hau da: ametsak bete daitezkeela eta betetzeko borrokatu egin behar dugula.\nPelikula honetako zatirik politena bukaerakoa iruditu zait, asko hunkitu nau.\nBaina bazegoen beste gauza garrantzitsu bat ez zitzaidana batere gustatu: umeak gerran ibiltzea. Helduen gauza bat dela iruditzen zait eta umeek parkeetan eta kaleetan lasai jolasten ibili beharko luketela iruditzen zait.\nPelikula honekin beste batzuen laguntzarik gabe ezin ditugula guk nahi ditugun emaitzak lortu ikasten dugu, eskerrak eman behar dizkiegula alegia laguntzen digun pertsonei.\nUtzi erantzuna Ander Zubizarreta(r)i Utzi erantzuna


Zailtasunak zailtasun – Erabakitzeke\nHainbeste gauza esan nitzake hemengo bizitzaz baina hain zaila da horiek azaltzea…! Hori da hitz egokiena: zaila. Zaila da ulertzea autoak eskumako errailetik datozela eta ezkerrekorik doazela; gauza bera igeritokian. Baina eskailera mekanikoetan, eskumako aldea da alde motela eta ezkerretik aurreratzen da. Eta espaloian ez dago asmatzerik, baina eskumako aldea joatekoa dirudi, eta ezkerrekoa, etortzekoa. Espero ez nuena: autoek zebra-bideak nahiko errespetatzen dituztela esango nuke.\nHori da, behintzat, egunero ikusten dudana eskolara bidean. Hau da ingelesa ikasten emango dudan azken astea. Thais eta Adrian joan ziren; baita nirekin batera hasi zen Alexia ere. Gerardek ere alde egin du, zorionez. Alex mexikarra aurreko astean gehitu zitzaigun eta gaurkoan Renata brasildarra izan da. Joaorekin batera, aste honetan lau izango garela dirudi.\nEskolarekin batera ostatua ere bukatuko zait eta zaila egiten zait gela bat aurkitzea datorren aste edo hilabetetarako. Iragarki asko ikusi ditut eta beste hainbeste mezu bidali dizkiet, baina erantzunik ez. Ez dakit egoitza batera joan beharko nintzateken edo etxe honetan pare bat aste gehiago eman.\nOstegunean etxeko jabeak, afal ondoren, zigarro bat bildu eta sukaldean erretzeari ekin zion. «Ez zaizue axola, ezta?» [galdetu baino] esan zuen. Eta ikaskide frantsesak –erretzailea baita ere– gauza bera egin zuen. Erreserba egiterakoan argi esaten zuen berak ez zuela erretzen eta ikasleek balkoian erre zezaketela, ez etxe barruan.\nLarunbatean behar baino gehiago edan eta giltzak morrolloan [sarrailan] ezin sartu ibili zen andrea. Gero, ohetik altxatu eta komunera abiatu zen, botaka egitera-edo. Azkenik berriro jaiki zen eta erorikoa hartu zuen. Komuneko bidea oztopatzen ez zidala egiaztatu nuenean, argia itzali eta lotara joan nintzen.\nAurreko aste honetan bankuz banku ibili naiz, kontu bat irekitzeko ahaleginetan. RBS, Barclays, PostOffice… baina ezin. Eskolako bi ikaskidek lortu zuten, inolako paperik erakutsi gabe, baina niri trabak baino ez dizkidate jarri. Egunero joan naiz sukurtsal desberdin batera, egunero azalpen desberdin bat eman dut, baina konbinaketak bukatu zaizkit, eta banketxeak ere bai. Banekien zaila izango zela. Beranduagorako utzi beharko dut.\nTelefonoarekin ere gorabeherak izan ditut, baita bertoko zenbakietara deitu ezin nuela pentsatu ere. Baina orduan Shaunek azaldu dit posta bulegoan eman didaten zenbakia garesti horietakoa dela eta ez dagoela nire 300 minutuko bonoan barne. Bera ere izan da hilabetea bukatutakoan sim txarteltxoa nola birkargatu esan didana. Kontraturik gabe. Izan ere hori zen kontu korronte bat lortzearen abantaila nagusienetarikoa: telefonorako kontratu bat lortzea. Gainera atzo, Portobello kalean zehar nenbilela lurrean sim txartel hauetako bat aurkitu nuen. Suitzako armadaren labana zoragarriaren artaziekin moztu eta iPadean sartu nuen. Internet debalde. Ea noiz arte dabilen. Eta aurreztutako diruarekin txokolate tableta bat erosi [eta jan] dut.\nJanariari dagokionez, atun eta gazta bokata EATetik desagertu dela dirudi; gaurkoan gazta, tomate eta pestokoak ordezkatu du behintzat. Ez zegoen hain gozoa. Baina hobetzen ari naizela entzuteak poztuko zaituzte ziurrenik: gauza berriak jaten ari naiz, eta gutxiago protestatu eta gehiago irensten ere. Letxuga, brokoli (mayonesarik gabe), tomate pila bat… fruitu lehor, oilasko eta zainzuri saltxitxak ere bai [irudian, klik handitzeko].\nSukaldea ikusterakoan, ordea, gose izatea zaila baino ezinezkoa dela esango nuke. Txakurrentzako 20 kiloko janari zaku horiek ezagutzen dituzue? Bada, etxean horrelako bat dugu, arroz zaku izugarri bat. Batek daki noiztik irekita. Garbigailurako xaboiaren ondoan. Esnea ere nik bota behar izan nuen, epez kanpo 10 egun zeramatzala ikusi nuenean. Eta esnea edaten dudan katiluak… nola esan… ez dut zikinkeria hitza erabili nahi, ezta zarakarra [kostra] ere. Baina ulertzen duzue, ezta?\nSentitzen dut hain sarrera luzea idatzi izana, baina eguneroko kontuak txikiegiak dira bakoitzari sarrera bat eskaintzeko, eta idazten hasten naizenean zail egiten zait idazten uztea. Hala ere, zailtasunak zailtasun, patuak, zoriak, unibertsoko indarrek, antzinako estralurtarrek edo delakoak direla, hobeto egin beharko dute hemendik joan nadin lortzeko.


Jardun elkarteko aisialdi taldeek ikasturtea hasiko dute zapatuan - Bergara - Goiena.eus\nJardun elkarteko aisialdi taldeek ikasturtea hasiko dute zapatuan\nUsoa Agirre 2005-10-04 11:45\nTxapligu eta Txiskrilabi taldeak aste honetan hasiko dira lanean. Txapligu taldea 9-11 urte bitarteko gazteei zuzendutako egitasmoa da. Txiskrilabi taldea, berriz, 12-16 urte bitarteko gazteei zuzendutako aste bukaeretako aisialdi eskaintza da. Bi taldeek urriaren 8an hasiko dute ikasturtea.\nTxapligu, 9-11 urte bitarteko haurrei (Lehen Hezkuntzako 4, 5 eta 6. mailak) zuzendutako egitasmo hau, umeen aisialdia betetzeko eta denbora honetan euskaraz jarduteko eta ohitura hau bultzatzeko sortu zen. 2002ko urriaz geroztik Bergarako Arrizuriaga jauregian daukate proiektu desberdinak burutzeko lokala. Arrizuriaga, ume horien bilgune bihurtu nahi izan dugu; lagunekin bertara hitz egitera edo jolastera eta ekintza berezietan parte hartzera (tailerrak, txapelketa, irteera...) joan daitezen. Bide batez, lagun berriak egiteko aukera ezin hobea eskaintzen da.\nKarneta taldeko partaide izateko\nTxapligu taldeko partaide izateko karnet bat egin behar dute, Jarduneko gaztetxoko karneta. Behin karneta eginda, lokalean sartu eta ekintza guztietan parte hartzeko aukera dute zapatu eta domeketan, arratsaldeko 16:00etatik 20:00etara. Asteburu horietan guztietan era guztietako ekintzak izaten dituzte, hala nola, eskulanak, jolas ezberdinak, irteerak, besteak beste.\nIkasturte berri hau urriaren 8an hasiko da eta karneta egiteko 2 argazki eta urteko kuota (30 euro) ekarri behar dira. Karneta Jarduneko bulegoetan edo aste bukaeretan bertan Arrizuriagan egin daiteke.\nTxiskrilabi 12-16 urte bitarteko gazteei zuzendutako asteburuetako aisialdi eskaintza da. Egitasmo hau Txapligu egitasmoari jarraipen bat emateko sortu zen.\nGazteen arteko harremanak lantzea eta talde tinko bat sortzea.\nEuskalgintzan, alde batetik euskaraz egiteko ohitura duen lagunarteek hau finkatzea hizkuntzari kultur eta gizarte balioa emanez.\nErdaraz egiteko ohitura duten lagunarteek euskaraz egiteko ohitura hartzea.\nGazteei zapatutarako aisialdi alternatiba bat eskaini nahi diete eta ekintzen artean honakoak burutzen dituzte:\nTailerrak (sexu tailerra, eskulanak...)\nGazteak bi taldetan banatzen dituzte:\n12-14 urte bitartekoak: 16:00etatik 18:00etara bilduko dira.\n14-16 urte bitartekoak: 18:00etatik 20:00etara bilduko dira.\nKuota, 20 euro\nTxiskrilabi taldeko kide izateko 20 euro ordaindu behar dira (urteko kuota). Izen ematea Jarduneko bulegoan edo aste bukaeran Arrizuriagan bertan egin daiteke.


Asteburuan ospatuko dira San Martin jaiak Errebalean | El Diario Vasco\nAzpeitiaAsteburuan ospatuko dira San Martin jaiak Errebalean\nZezenak protagonismo handia izan ohi du Errebalko San Martin jaietan. / E.A.\nBihar, ostirala, hasiko dira festak, Pikua tabernan egingo den mus txapelketarekin, 22:00etatik aurrera\nELI AIZPURU AZPEITIA. Jueves, 8 noviembre 2018, 00:18\nGipuzkoako hainbat herri, auzo edo kaleetan bezala, San Martin jaiak ospatuko dira asteburu honetan Bustinzuriko Errebalean ere. Hori dela eta, bertako bizilagunek, urtero egin ohi duten bezala, samartinak antolatu dituzte. Bihar, ostirala, mus txapelketarekin hasiko dira festak, 22:00etan, Pikua tabernan egingo den mus txapelketarekin.\nBehin festa giroan murgilduta, zapatuan ekitaldi ugari izango dituzte. Horietatik, ohi den bezala, zezenek hartuko dute protagonismoa, bai txikientzat aterako dituzten zezentxoak edota baita sokamuturrean aterako dituztenak ere, urtero jendetza biltzen baitute zezenek Errebalko jaietan.\nZapatuan, hilaren 10ean izango da hori. Arratsaldeko 13:00etan, zezen txikiekin eta poniekin jolasean aritzeko tartea izango dute gaztetxoek. Gero, ganadu handiagoa arratsalderako utziko dute. 16:30ean hasiko da sokamuturra. Errebalean gora eta behera zezenaren aurretik korrika egiteko aukera izango dute sokamuturzaleek.\nOndoren, triki-poteoa egingo dute, afaria baino lehen. Txokoa jatetxean izango da afaria, gaueko 21:00etan. Pikua tabernan eman ahal izango da afaritarako izena. Gaur, osteguna, da horretarako azken eguna. Afalostean, berriz, DJ Josu Rodriguezen emanaldia izango da Pikuan.\nLos representantes de Loiola, Uterga y Labaka, ganadores del Torneo de Remonte Euskal Antzerki Topaketetako lau emanaldi, asteburuan


Generalitateak zorrak pagatzeko laguntza eskatu dio Espainiari | Ekonomia | Berria\nGeneralitateak zorrak pagatzeko laguntza eskatu dio Espainiari\nKataluniak 13.000 milioiren ordainketak egin behar ditu aurten, baina ez du modurik. Hispabonuak sortzea galdegin dio Raxoiri\nErkidegoei zama arintzeko tresna bat agindu du Espainiako presidenteak\nKataluniak ez du zorrak pagatzeko baliabiderik. 13.477 milioi euroren ordainketak egiteko betebeharra du aurten. Baina bere kabuz ezingo duela onartu zuen atzo Artur Mas Generalitateko presidenteak. Laguntza eskatu zion Espainiako Gobernuari. «Berdin zaigu nola egiten duen, baina hilero ditugu ordainketak. Ez dago ekonomia onbidean jartzerik fakturak pagatu gabe».\nJosep Antoni Duran i Lleida CiUk Espainiako Kongresuan duen bozeramailea ere eskaera berarekin joan zitzaion Mariano Raxoi Espainiako presidenteari, atzo arratsalderako jarrita zuten hitzordura. Bi orduko bileraren ostean, Raxoik defizit helburua betetzen duten erkidegoei zama arintzeko mekanismo bat sortzea agindu ziola kontatu zuen Duran i Lleidak, xehetasun gehiagotan sartu gabe.\nZerga ituna, Kataluniaren eta Madrilen arteko hurrengo gatazka


Vitoria-Gasteizko Udalaren web-orria - Gazteentzako aholkularitzak\nKontsultak aurrez aurre, telefonoz edo posta elektronikoz egin ditzakezu. Landatxoko gizarte etxean gaituzu alde zaharrean. Santa Maria kalea, 4.\nAsexoría, sexualitate aholkularitza\nNorentzat: 14-30 urte bitartekoentzat.\nGaiak: bikotea, erotika, transexualitatea, desiraren orientazioa, homoak eta heteroak, amodioa, orgasmoak, sexu-nortasun anitzak, hilekoa, tentetzea, lehenengo aldiak, bikote-gatazkak, haurdunaldiak, LGTBI, eta abar.\nAstelehenetik ostiralera 18:30etik 20:30era.\nAsteazkenetan 11:00etatik 13:00etara.\nKontaktua eta hitzordua eskatzea:\nAsexoriari buruzko argibide gehiago\nPsikoaholkularitza, aholkularitza psikologikoa\nGaiak: blokeoak, estutasuna, depresioa, bulkaden kontrola, giro txarrak adiskideekin, erabakiak hartzeko zailtasuna, presioak lanean, droga kontsumoa, bullying-a, familia arazoak, zure orientazioagatiko diskriminazio sentimenduak, eta abar, eta abar.\nAsteazkenetan 10:00etatik 12:30era.\nAstelehenetik ostiralera 18:00etatik 20:30era.\nPsikoaholkularitzari buruzko argibide gehiago\nNorentzat: 16-35 urte bitartekoentzat.\nGaiak: lonjak edo pisuak alokatzeko kontratuak, diskriminazioa generoaren, identitatearen edo desiraren orientazioaren kontuengatik, soldatak eta lan-kontratuak, konpainia telefonikoarekiko arazoak, legeak, erreklamazioak, aseguruak, lan-eskubideak, jasarpenaren edo abusuaren salaketa jartzea, eta abar, eta abar.\nOstegunetan eta ostiraletan 18:00etatik 20:30era.\nHitzordua Gazteen Arbibideetarako Udal Bulegoan ematen da astelehenetik ostiralera 10:00etatik 14:00tara eta astearte eta ostegunetan 17:00etatik 19:00etara, 945 16 13 30 telefonoa.\nLege aholkularitzari buruzko argibide gehiago eta ohiko galderak


«Ez dago hirietako anonimotasuna, herritarrek jakinmin gehiago dute»\n12 otsaila, 2021 Motzean 319\nDaniela Ponce • Zaldibia\nDaniela Ponce Nikaraguan jaio zen 1974an, eta 2008an utzi zuen jaioterrira Donostiara etortzeko. Duela 13 urtetik Zaldibian bizi da. Zaintza lanak egiten ditu. Kontatzen du etorri aurretik ziur zekien gauza bakarra «gogor lan egitera» zetorrela zela. Iritsi aurretik, etxebizitza lotuta zuen, «Donostian gela bat nuen alokatuta». Lana bilatzeko, lan poltsetan izena eman zuela kontatzen du, eta orokorrean, jendeak oso jarrera ona izan zuela berarekin. Caritasera ere jo zuen lana bilatzeko, eta Caritasen bidez etorri zen Zaldibiara. Donostiaren eta Zaldibiaren artean «alde handia nabaritu» zuen. Herri txikia da Zaldibia, «ez dago hirietako anonimotasuna, herritarrek jakinmin gehiago dute». Kontatzen du, aingeru goardako bat izan zuela, eta pertsona horri esker, herrian errazago integratu zela. Euskaraz ez du hitz egiten, baina esaten du hala izanda ere jendeak errespetuz tratatu duela.\n« «Oso onak izan dira nirekin, ezagutu nituenetik gauzak asko aldatu dira»\n«Euskara ez jakitea oztopo izan da EHUn irakasle bezala lan egiteko» »


Farmazialariak: Osasun globala eraldatuz, baita pandemia garaian ere | Matia Fundazioa\nHasieraBlogaFarmazialariak: Osasun globala eraldatuz, baita pandemia garaian ere\nFarmazialariak: Osasun globala eraldatuz, baita pandemia garaian ere\n2020. urtea ez dugu erraz ahaztuko. Matia Fundazioaren Farmazia Zerbitzuak ere ez du egingo. Inork ez zigun pandemiari heltzen irakatsi, eta komunitatera iritsi zen herabeki abisatuz, baina berehala gogor. Eta martxan jarri ginen…\nOtsailean hasi ginen NBEk (Norbera babesteko ekipamenduak) bilatzen, gure zerbitzuan ohikoa ez den materiala. Une hartan, urritasuna zela eta, luxuzko artikulu bat aurkitzea bezala zen. Hori izan zen aurre egin genion lehen arazoa. Eskuratzen genituen kopuruek ez zuten lortzen langileen babes-beharrak hornitzea, eta, beraz, batzuek eskuz egin behar izan zituzten, inoiz imajinatuko ez genituen materialak erabiliz. Larrialdi-egoera zela-eta, etenda zeuden etxeko profesionalek ekipo horiek "fabrikatzen" lagundu zuten. Zerbitzuan edukitzea zoragarria izan zen, egiten ari ziren lan berri honen gogortasun fisikoarekin ere ekartzen zuten pozagatik.\nNBEk iristen hasi zirenean, horien faltsifikazioak ikusten hasi ginen. Hori dela eta, berehala ikasi behar izan genuen faltsifikatutako produktuak ezagutzen eta egokiak zirenak baliaztatzen. Material horien premia handiak direla-eta, biltegiratzeko leku berriak bilatu behar izan genituen, Farmazia Zerbitzua txiki geratzen zitzaigun eta. Halaber, erakunde publikoek erakutsitako halegina eta kezka eskertzekoa da, hornituta egon ginelako uneoro. Denborak aurrera egin ahala, sendagaien horniketa-falta hasi zen, baina zortea izan genuen haiek ez genituelako pairatu, nahiz eta buruhausteak ekarri zituzten, une oso estresagarriak izan bait ziren. Bitartean, lehen positiboak agertzen ziren egoitza-zentroetan, langileen artean, eta ospitalea ospitaleratzeko prestatu behar zen.\nAstelehenak ez ziren ohikoak, igandeak ez ziren igandeak. Egunero irakurtzen eta jasotzen genituen erakundeen ohar aldakorrak eta bibliografia berria, batzuetan argigarria, beste batzuetan diskordantea.Hala ere, une latzak sarituak izan dira etxeko lankideak eta profesionalak babestuta sentitu direlako. Hori esaten entzutea atsegina izan da. Eta hala ere, hau ez da amaitu. Eta ahalegin guztiak egiten jarraituko dugu, ikasten jarraitzeko.\nIkusten dugunez, farmazialariek garrantzi handiagoa hartu dute pandemia-garai honetan; izan ere, laguntza hori funtsezkoa izan da gizarteari modu globalean laguntzeko, osasun-hezkuntzaren bidez eta medikamentuetarako sarbidea bermatuz.\nGaur, irailak 25, Farmazialariaren Munduko Eguna da, lanbide hau aitortu eta zoriontzeko eguna, baina oraingo honetan, profesionaltasuna eta lan ona egiten jakitea erakutsi duten zerbitzu-laguntzaileez ere oroitu nahi dut. Zorionak eta eskerrik asko.\nMatia Fundazioko Farmazia-arretako arduraduna


About: Julie Clary\nMarie Julie Clary (gaztelaniaz: María Julia Clary; Marseilla, 1771ko abenduaren 26a - Florentzia, 1845eko apirilaren 7a) Espainiako erregina ezkontidea izan zen. François Clary zeta-merkatariaren alaba, Josef Bonaparte ezkondu zuen. Jatorriz plebeioa zen erregina hau ez zen inoiz Espainian egon.\nMarie Julie Clary (gaztelaniaz: María Julia Clary; Marseilla, 1771ko abenduaren 26a - Florentzia, 1845eko apirilaren 7a) Espainiako erregina ezkontidea izan zen. François Clary zeta-merkatariaren alaba, Josef Bonaparte ezkondu zuen. Jatorriz plebeioa zen erregina hau ez zen inoiz Espainian egon. (eu)\nFrançois Clary Françoise Rose Somis\nJulie Clary (eu)


Elgoibar, "2019ko Europako Kirolaren Herri Onena" izendatua izan da - Elgoibarko Udala\nElgoibar, "2019ko Europako Kirolaren Herri Onena" izendatua izan da\nElgoibarrek abenduaren 10ean jasoko du urrezko bandera Bruselan, Europar Parlamentuan.\nElgoibar “2019ko Europako Kirolaren Herri Onena” izendatua izan da, modu honetan urrezko bandera lortuz. Horrelaxe erabaki eta ezagutzera eman zuen atzo bertan ACES Kirolaren Hiriburu eta Hirien Elkarteen Federazioak (jakinarazpen ofiziala).\nOkasio honetan, Kosiceko Unibertsitateak (Eslovakia) ebaluatu du 2019ko 10 Europako Kirolaren Herriek egindako lana eta abiarazitako kirol ekintzak. Ez da bakarrik ekintza kantitatea aztertu, baita horien kalitatea, aniztasuna eta helburua ere. Parte-hartzea, bertaratutako publiko kantitatea, difusioa edota ekintzaren garrantzia, bolondresen kantitatea edota inpaktu mediatikoa bezalako faktoreak aztertu ditu epai-mahaiak. “Saria udalerriak urtean zehar egindako lan aparta eta esfortzu sistematikoaren erakusgarri da” adierazi du antolakuntzak udal elgoibartarrera bidalitako gutunak.\nSari banaketa abenduaren 10ean izango da Bruselan, Europar Parlamentuan. Beste udal ordezkariekin batera, Ane Beitia Elgoibarko Alkateak ACES Europeko (Federation for the Associations of the European Capitals and Cities of Sport) Lehendakaria den Gian Francesco Lupatteliren eskutik jasoko du saria.\nSariak Nazioarte mailako erreputazioari bultzada baliotsua ematea suposatzen du, Elgoibar mundu mailako kirol-sektoreko foko sozial, politiko eta instituzionalean kokatuz. Izan ere, garaikurra lortzeko azkeneko hilabeteetan Elgoibar Estatuko (Jaca y Torrijos), Croaziako (Prelog), Frantziako (Gignac la Nerthe), Italiako (Chianciano Terme, Livigno, Omegna, Sesto Calende) eta Luxenburgoko (Dudelange) herriekin lehiatu izan da.\nMota anitzeko 60 kirol ekintza\nUrtarriletik irailaren 30 era arte Elgoibarren 60 kirol jarduera berezi ospatu dira: 21 lehiaketa federatu, 25 txapelketa herrikoi eta 14 kultur ekintza (balioen solasaldia, transports erakusketa, argazki lehiaketa-\nerakusketak, Udal bandaren kontzertua, tanborrada, e.a.). Guztira 15.000tik gora kirolarik, 50.000 ikuslek eta 1.500 boluntariok parte hartu dute ekintza hauetan.\n“Gure herriak, Elgoibarrek, hein handi batean urtean zehar abiarazitako 60 ekintza berezi hauei esker lortu du ACESen sari hau. Herritarrek, kirola, kultur eta hezkuntza elkarteen bitartez bat egin dute ekimenarekin, eta euren esfortzuari esker, Elgoibarrek sari hau merezi duela erakutsi dugu” adierazi du Ane Beitiak Elgoibarko alkateak albistea ezagutzerakoan.\nEuropar sari honen ospakizunari esker, mota askotariko jardunak abiarazi dira Elgoibarren. Azkeneko hilabeteetan, maila nazional eta nazioarteko mailan garrantzi handia duten lehiaketa federatu eta herri mailako lehiaketa ugari egin dira. Azken hauei dagokionez, nabarmentzekoak dira, beste batzuen artean Herri Kirolarekin erlazionatutakoak. Hauen bitartez Elgoibarrek Europako kulturen artean zaharrenetarikoa den, gure euskal kulturaren, zati garrantzitsu bat erakutsi du Europan. Halaber, egitarauaren barruan bestelako hitzaldi, erakusketa, jardun kultural, eta abar egin dira. “Urtean zehar Elgoibar herri bizia dela erakutsi dugu, baita elkarteen artean erlazio oso ona dagoela eta herritarrek jarrera aktiboa eta kreatibitatea dutela ere” adierazi dute udaletik.\nEsan daiteke, beraz, elgoibartarrek eurena sentitu dutela sari hau, eta kirolak udalerrian duen garrantzia azpimarratu dutela; ACESek sustatu nahi duen espiritu bera azpimarratuz, hain zuzen ere: borondatezko lanaren bidez kirolak erakusten duen gizarte- eta hezkuntza-funtzioa sustatzea.\n"Ziur gaude kirolak gizartearen kohesioa errazten duela eta hezkuntza, osasuna, integrazioa eta gizarteratzea sustatzeko tresnarik onena dela" adierazi du Ramon Mugica Kiroletako Udal Patronatuko zuzendariak. Hori dela eta, “ACESek 2018aren amaieran eman zigun sariaren merezidun izatea espero dugu. Urte osoan zehar horretan jarri baitugu, hain zuzen ere, gure ilusio osoa. Azkenik, Elgoibarren jarritako konfiantzagatik eskerrak ematea besterik ez zaigu geratzen" gehitu du.\nElgoibarko Udalak herriko kirol talde eta elkarteek egindako lana aitortu nahi du eta eskerrak eman baita. “Sari kolektiboa da hauxe, hori dela eta Elgoibarko herritar guztiak zoriondu behar ditugu, saria denona baita, guztiok merezi eta irabazi dugu” baieztatu dute Udaletik.


Dualidadea askotan bizitzen dugu eta oso ezaguna egiten zaigu kontzeptua; ona eta txarra, gau eta egun, iluna eta argia. Baina gauza hauek era txuri-beltzean ikusten ditugu, urrutien dauden aurkako bi poloak bezala, baina hauen artean ez dago hutsune bat, gradazio bat baizik.\nPsikologikoki ere badaukagu dualidade esperientzia hau. Psikologo eta filosofo ezberdinek era ezberdinetan deskribatu eta izendatu dituzte, baina Jung-ek dio pertsona bakoitzak gure itzala daukagula. Gure itzalean bizi dira kontzienteki gogoratzen ez ditugun esperientziak, baztertzen ditugun sentimenduak eta gustatzen ez zaigun geure izaeraren zati bati uko egiten diogunean, horrek ere itzalean amaitzen omen du.\nAskotan gure gizarteak bultzatzen gaitu beti pozik egon nahi izatera, beti argitsu eta alai. Honek gure itzal hori aldentzera bultzatzen gaitu askotan, baina orduan ez dakigu zer dagoen itzal horretan eta noiz gerturatuko den gure atzetik begira ez gaudenean. Gainera itzalean dagoena ez da ez ona ezta txarra, baizik eta guk oraindik geureganatu eta onartu ez ditugunak. Geroz eta gehiago uko egin, geroz eta indar gehiagorekin itzuliko zaizkigu eta oztopatuko digute eguneroko bizitzan.\nUko egin eta aldendu ordez, Jung-ek dio, pixkana-pixkana gerturatzen joatea dala hobeto. Honetarako sormena oso garrantzitsua dala dio eta psikoterapia ere horretarako erraminta bat dela. Gertu eta begi bistan daukagunak ezin digu hainbesteko sorpresa eman. Gainera ezagutzen dugunean, itzal hori ez da hain iluna jada, argitik gertuago egoteak argitu egiten ditu itzalean dauden elementuak, beraz pixkana-pixkana ezagutzen eta onartzen joan gaitezke. Eta horixe da psikoterapia baten helburua berez, gure itzalarekin gerturatzen joatea gure eguneroko bizitzan integratuagoak eta lasaiagoak bizi ahal izateko.\nZuk zure itzalarekin zer nolako harremana daukazu?\n#argia #itzala #dualidadea #psikoterapia #dramaterapia #terapiasesamo #terapiaartistikoak #sormenekoterapiak


Ordua eta argia - - Tolosaldeko ataria\nNatalia Garmendia 2018-10-13 08:59\nUda bukatu da, errutina berreskuraturik daukagun honetan neguko ohiturak gerturatzen zaizkigu. Freskatzen hasi du, goizak hotzak izaten hasi dira eta denetariko txamarra, bufanda, jertse eta antzekoak armairutik ateratzeko deia jasotzen hasi gara.\nBaina arropa eta berokiak alde batera utziz, badirudi neguaren ezaugarri latzenetarikoa argia gutxitzen dela da, ordu bat aldatzeak ekartzen dituen buruhauste eta arazoak.\n«Arratsaldeko seietan gaua izango da, ze tristura, argi gutxiago dago, eguna motzagoa da ...».\nOrdu aldaketaren arrazoia askotan azaldu diguten arren, energia aurrezteko dela esaten digute, badirudi aurten azkenengo ordu aldaketa egingo dela. Energia aurrezteari utziko al diogu hurrengo urtetik aurrera? Eguna motzagoa izango den azken urtearen aurrean al gaude? Egunak dituen argi orduak berdinak izango dira, ez?\nOrain 44 urte inposatu zen aldaketa honen bukaeraren aurrean gaude, asmakizun honen aurrean. Hurrengo urtetik aurrera, uda eta neguaren arteko diferentzia ez da hain nabarmena izango, baina neguak negua izaten jarraituko du eta uda, orain arte bezain argitsua izango da. Edo hori espero dugu behintzat.


Oarsoaldeko jarduera fisikoaren eta kirolaren eskaintzaren esku-orria - Berria - Pasaia\nOarsoaldeko jarduera fisikoaren eta kirolaren eskaintzaren esku-orria\nDuela zortzi urte lau udalerrietako kirol arduradunek erabaki zuten kirol arloko koordinazio-mahai bat abian jartzea, hamabost urte lehenago eskola kirolaren arloan hasitako elkarlanari segida emateko, elkarlan hori indartzeko, eta elkarrekin lan-ildo berriak lantzeko, eskualdean dauden bitartekoak baliatuz.\nZortzi urte hauetako ibilbidean hainbat gai jorratu ditugu (UDA kanpaina, igerilekuen erabilera komuna, eskualdeko kluben sustapena…) eta horietako bat da agerraldi hau deitzera eraman gaituena: “OARSOALDEKO JARDUERA FISIKOAREN ETA KIROLAREN ESKAINTZA” esku-orriaren aurkezpena.\nOarsoaldeko kirol koordinazio mahaiak eskualdeko eskaintza euskarri bakar batean bateratzeko premia sumatu zuen orain dela urte batzuk. Izan ere, ohartu ginen, behin eskola kirola amaitzean, eskualdeko haur askok ez zekitela non jarraitu beren gustuko modalitatearekin (batez ere modalitate nagusienak ez zirenean) eta ezjakintasun horrek bultzatuta, haur askok kirola egiteari uzten ziotela edota modalitate nagusienetan amaitzen zutela, beste horietan hastea zaila egiten baitzitzaien.\nBeraz, premia horretatik abiatuta, esku-orri bat lantzen hasi ginen. Lanketa luzea izan da; hasierako asmoa zen eskualdeko kirol klubekin harremanetan jartzeko bideak jasotzea, baina bileraz bilera ikuspegia zabaltzen joan zen, eta, egindako lanketari esker, gaur egun eskualde mailan jarduera fisikoa eta kirola egiteko askotariko aukera eta eskaintzak biltzen dituen dokumentua osatu ahal izan da, herri guztietako biztanleei eskualde mailan dauden eskaintza eta aukera guztiak ezagutzera emateko.\nEsku-orria, etxean edo webean kontsultatzeko tresna bat da. Alde batean eskualdeko kluben informazioa azaltzen da, modalitateka antolatuta; bestean, eskualdeko mapa, eta “txintxeten” bitartez, kirolguneak, orientazio zerbitzuak, klubak eta parke osasungarriak kokatzen dira. Halaber, eskualdea zeharkatzen duen bidegorria eta oinezkoentzako ibilbide batzuk (Talaia, Donejakue eta San Marko) jasotzen dira. Era berean, herri guztietako kirol sailen, kirolguneen eta kirol orientazio zerbitzuen harremanetarako telefono eta helbideak jasotzen dira.\nHalaber, azpimarratu nahi dugu esku-orri hau dokumentu bizia dela, eta urtero eguneratzen, osatzen eta hobetzen joango garela. Erakunde eta zerbitzuetan egiten diren aldaketak jasoko dira, eta baita sor litezkeen proposamen berriak ere. Oraingoz, kirolgune eta zerbitzu pribatuak eta pasealeku gehiago eransteko aukera aztertzen ari gara.\nEsku-orria eskuragarri dago lau udalerrietako kirol instalazioetan eta herritarren arreta zerbitzuetan.


“Eraiki Euskadi. Euskadi mira al futuro” izango da EAJ-PNVren euskal hauteskundeetarako eslogana\nIñigo Urkulluren balioek jeltzaleen mezua egituratzen dute: konpromisoa Euskadirekin eta pertsonekin, krisiaren unerik gogorrenetan herria aurrera eraman dutenenganako uste osoa eta besteekin akordioak lortzeko gaitasuna.\n29 Abuztua 2016 | EBB\n“Eraiki Euskadi. Euskadi mira al futuro”. Hori izango da irailaren 25eko euskal hauteskundeetarako EAJ-PNV alderdiaren kanpainako eslogana. Hala jakinarazi dute Euzkadi Buru Batzarreko idazkaria den Mireia Zaratek eta antolakuntzako arduraduna den Joseba Aurrekoetxea burukideak, gaur bertan jeltzaleen kanpainaren ardatzak aurkezteko Sabin Etxean eskaini duten prentsaurrekoan. “Herri honengan uste osoa duten pertsona guztiak batzeko helburua du gure esloganak, bai eta egunero, modu anonimoan, etorkizunaren gakoak jartzeko ahalegina egiten duten pertsonak batzeko ere. Hori dela eta, gure kanpainaren bidez jendearekin harreman zuzena izan nahi dugu, agresiboak edo inbaditzaileak izan gabe; euren akiduraz jabetuta baina gure ongizatea jokoan dela ikusaraziz”, esan dute Zaratek eta Aurrekoetxeak.\nJeltzaleen kanpaina ostegunean, irailaren 8an, hasiko da Gasteizen eta irailaren 23an bukatuko da Bilbon, Arriaga plazaren aurrean. Bitartean, tokiko, lurraldeko eta nazio-mailako 250 ekitaldi baino gehiago egingo dituzte euskal geografia osoan zehar. Gasteizko ekitaldi nagusia larunbat arratsaldean, irailaren 17an, izango da; Donostiakoa, aldiz, igande goizean, irailaren 18an. Berrikuntza gisa, Zaratek eta Aurrekoetxeak “larunbatean, irailaren 10ean, Bilbon egingo den mitin-jaia” aurkeztu dute. Casilda Iturrizar parkean ospatuko da egun osoan zehar, Pergolan. “U-Fest izena eman diogu; izan ere, mezu politikoa, musika, kultura, gastronomia eta entretenimendua uztartuko ditu jai-giroan”. Egun horretan, eguerdiko ordubatetatik gaueko hamabietara bitartean, milaka pertsona batzeko asmoa dauka EAJ-PNVk. Horiek horrela, festara etortzeko gonbita luzatzen die afiliatu, jarraitzaile eta lagun guztiei. Hauteskunde-programa Urkullu Lehendakariak aurkeztuko du irailaren 7an, Gasteizen.\n“Kanpainaren funtsezko hausnarketa honako hau da: zer Euskadi nahi dugu? egitateen, esperientziaren eta funtzionatu duen eredua den Euskadi... edo beste gauza bat? Nor izan daiteke liderra?”, planteatu du Aurrekoetxeak. “Bi aukera baino ez daude mahai gainean: herrialde hau ongizate kota handiagoetara helaraztea edo egungo eredua ezagutzen ez dugun beste eredu batengatik aldatzea. EAJ-PNV alderdiak lehenengo aukeraren aldeko apustua egiten du. lñigo Urkullu da herri-proiektu koherenteago, kohesionatuago eta itxaropentsuago bat aurkez dezakeena. Lehen eguneko ilusioarekin, baina gobernuan lau urtez egon izanak eman digun esperientziarekin. Urkulluk konpromisoa irudikatzen du. Baita konfiantza ere; izan ere, herria aurrera atera baitu krisiaren unerik gogorrenetan. Proiektu horretan aurrerapausoak emateko helburuarekin, uneoro eta guztiekin akordioetara heltzeko gaitasunari esker lortu du hori. Euskadi sendo eta egonkor bat behar dugu, Lehendakari sendo batek gidatuko duena. Hori izango da hain zuzen ere gure kanpainaren helburua, eta herritarrak honako honetaz konbentzitzen saiatuko gara: orain da unea, eta ez da ona datozen garaietan esperimentuak egiten hastea”.\nJeltzaleen kanpainaren funtsezko pertsona Urkullu izango den heinean, gako-hitza “etorkizuna” izango da. Zergatik “etorkizuna”? Biharko eguna gaur hasten dela esan nahi duelako. “Etorkizuna”, oraindik ere lana egiteke dagoelako, baina proposamen errealistak barne hartzen dituen proiektu bat ere badagoelako, hain zuzen ere lan gehiago eta hobea sortzeko, industria sendotzeko, ekintzailetza bultzatzeko, gizarte-babesa hobetzeko eta bakea finkatzeko asmoa duen proiektu bat. “Etorkizuna” gure herri-proiektuaren horizonte naturala delako, autogobernua ongizatearen ibilgailua eta gure bizi-kalitatearen mantentzearen eta hobekuntzaren bermea delarik. “Etorkizuna”, hori baita bertan bizi-proiektu bat eraiki nahi duten milaka gaztek eskatzen dutena. “Etorkizuna”, Euskadin bizi diren pertsona guztien bizitza jokoan dagoelako. “Pertsona guzti-guztientzako etorkizuna dagoela uste dugulako. Eta inor ere atzean utzi gabe eraiki nahi dugu etorkizun hori”, esan du irailaren 25eko kanpainaren arduradun nagusiak.\nAurrekoetxeak argi utzi nahi izan du EAJ-PNVk kanpaina xumea egingo duela, hurbila, zuzena eta jendearen nekearekiko koherentea, hain zuzen ere kanpo eraginen ondorioz euskal jendartearen zati batek politikaren zenbait alorrekiko adierazten duen akidura. “Estatu Espainiarrean dagoen blokeoaren eta desadostasunaren testuinguru politikoa ezagutzen dugu, hemen ere eragina duena, eta euskal gizartea gogaitu eta aspertzen duen hirugarren hauteskundeetara joateko benetako arriskuaren aurrean, hauteskunde-kanpaina xumea, argia eta zuzena aurkeztu nahi dugu. Kanpaina horrek aurten ikusi dugun ikuskizun-politikarekin alderatzeko balio izango du. Kanpainak, handikeriarik gabe, herritarra bilatuko du, berarekin bizi dugun uneaz hitz egiteko, hau da, Euskadi bizitzen ari den une erabakigarrirako proiektu argi eta indartsua egoteko beharraz: sufrimendu handia sortu duen krisi berdingabetik irteteko unea da, eta aurrera egiten eta herria egiten jarraitzeko ideien eta proiektu koherente eta sendo baten beharra du. Horregatik, ez dugu kanpotik begiratu eta ondorioen zain egon nahi, batzuek egon nahi duten lekuan. Kanpaina garbi bat nahi dugu, bakoitzak bere proposamenak aurkezteko eta herri honentzako proiektua duela erakutsi ahal izateko", adierazi du burukideak.


Emakume enpresari, profesional eta zuzendarien lana nabarmentzeko saria | El Diario Vasco\nEconomíaEmakume enpresari, profesional eta zuzendarien lana nabarmentzeko saria\nAurtengo saria I68 taldeko zuzendari orokor Isabel Bustok irabazi du. / USOZ\nAspegi Gipuzkoako Emakume Enpresari, Profesional eta Zuzendarien Elkarteak bere sarien hirugarren edizioa deitu du\nDomingo, 24 septiembre 2017, 11:33\nAspegik, Gipuzkoako Emakume Enpresari, Profesional eta Zuzendarien Elkarteak, bere sarien III. deialdia iragarri du, emakume enpresari, profesionak eta zuzendarien lana saritu eta ikusgai egin nahirik eta "karrera eta jandunbide profesionala publikoki eskertuz eta balioetsiz".\nAspegik ohar baten bidez azaldu duenez, "aurreko edizioen onarpena ikusirik, Aspegi Elkarteak nahitaezkoa ikusten du urtero emakumeek berariazko saria edukitzea, eta enpresetan egunero lanean dabiltzan emakume hauen lana eta ekarpenak goraipatzea, gaur egun duen garrantzia berretsiz".\nSariaren helburuak dira, besteak beste, erakustea "posible dela, aukera berdintasunetik, errentagarriak, konkurrentzialak eta berritzaileak diren ekonomiko eta profesional-jarduerak garatze" eta "emakume enpresari, profesional eta zuzendarien jardunbide egokien adibideak aurkeztea".\nSaria irabazteko kontuan hartuko diren balioespen-irispideen artean, aukera-berdintasuna eta kontziliazio pertsonala eta profesionala sustatzen dituzten jokaerak eta lurraldearentzat aberastasun soziala eta ekarpen ekonomikoan egongo dira. Bai eta, berrikuntza eta jasangarritasunagatik eta ezagueren eguneratzearen aldeko apustu eta egoitzapenaren ahalmenari ere.\nHautagaiak aurkezteko epea urriaren 30a arte dago zabalik.. Sariak 2018ko martxoaren 1ean emango dira, arratsaldeko 19:00tan, Donostiako Aquariumean ospatuko den jendaurreko ekitaldi batean. Sariaren oinarriak hemen daude eskuragarri.\nLa batalla televisiva se libra también en Bolsa María Pascual de Zulueta: «La facturación del sector crece un 10% anual»


Antzinako zinema Etxea espazio sozial eta kultural bilakatuko da | Lapurdi | KAZETA\nAntzinako zinema Etxea espazio sozial eta kultural bilakatuko da\nBaionako L´Atalante zinema izan denak hemendik hilabete batzuetara Etxea izena hartuko du. Proiektu berriarekin Lapurdiko hiriko leku sinboliko hau espazio sozial eta kultural batean bilakatu dute.\nAnaiz Aguirre Olhagaray|02/10/2019|0 commment Updated at:\nBaionako auzapezak hastapenetik nahi izan du L´Atalante gune kultural gisa mantentzea. © Isabelle MIQUELESTORENA\nL´Atalante enblematikoa hetsi ondotik, hiru zinema gela berri daude Almiral Sala kaian. Anartean, antzinako zinema Baionako Herriko Etxeak erosi du gerora eta Etxea proiektua hautatu du, ideia izanik, ehun urteko gela “bizia partekatzeko, elkartasunerako edo harrera gune izateko” bilakatzea.\nZehazkiago, beheko estaian ikusgarri gela bat eta lagunarteko gune bat izanen dira eta gainekoan, lan espazio partekatu bat. Ostatuak bere garrantzia atxikiko du, izan ere, proiektuaren sustatzaileek Etxearen “zentro neuralgiko” bilakatu nahi dute. Lekuaren “arima” mantendu nahian, elkarteen nahiz kultur ekimenen antolakuntzarako dauden eskaera anitzei erantzun nahi diete, elkarbizitza eta hitza hartzeko espazio gisa.\nEtxeak ekonomia zirkular, solidario eta ekologikoaren ikuspegian biztanleen zerbitzura egon nahi du. Artistak, erakusketak eta 180 jarlekuko gela (Etxearen baliabide ekonomikoetako bat) alokatzeaz gain, Konpon´txoko boluntarioek gidaturiko konponketa tailerra ere bertan izanen da, eta baita elikagai saskietarako gunea ere. Euskoaren aldagunea ere jarriko dute Etxean, aldaketa eta mailegu aukerarekin batera. Laburtuz, hezkuntza herrikoirako gune bat izanen da.\nProiektu honen animatzaileak tokiko jende aski ezagunak dira. Rémi Rivière kazetariak gidaturik, Etxea egitasmoaren administrazio kontseilua, besteak beste, pertsona hauek osatzen dute: Jean-Daniel Elichiry (Atherbeako zuzendaria), Peio d´Uhalt (Elkar liburu-dendako gerentea), Nathalie Lebreton (Terre Buissonnière elkarteko zuzendaria) edo Txetx Etcheverry (Bizi! Mugimenduko sortzaileetakoa). L´Atalante zinema kudeatzen duen Cinéma et Culture elkarteko presidentea den Jean-Pierre Saint-Picq ere zerrenda horretan ageri da.\nEtxea elkarteak estreinaldi ofizialaren egunerako 500 kide erakartzeko anbizioa du eta lehen urtearen bukaerarako 1.000 nahi lituzke bildu. Publikoari ideki baino zortzi hilabete aitzin zazpi lan batzorde sortuko dituzte, administrazio kontseiluak proiektua kudeatu eta animatuko duen bitartean.


Kontaktua | Nontzeberri\nNontzeberrik duen lan lerro estrategiko garrantzitsuenetako bat euskararen sustapena da, herrialde euskaldunago, aurreratuago, eta kohesionatuago bat erdiesteko xedearekin. Lan egiteko esparru zuzenak eta argiak, euskara eta kultura izan dira beti, biak Nontzeberrirentzat helburu, eta biak loturik agertzen dira eguneroko ekinaldian.\nNontzeberri Surpengintzak bere garaian sortu zuen proiektu berezi bat izan zen, euskara, gazteak eta teknologia berriak batzen zituena. Urte hauetan guztietan Nontzeberrik hainbat aldaketa jasan ditu, eta bere bidea egokitu behar izan du gizarte, kultura eta euskararen munduan agertu eta sortu diren beharrizanei egokitzeko. Oraingo honetan Nontzeberri berria izango dugu, beste egitasmo batzuen biltzaile, beste arnas batzuen eragile, baina beti ere euskara eta euskal kultura bultzatuz.\nSuspergintzak dituen lan-esparruak gero eta garrantzi handiagoa hartzen ari dira maila sozialean. Nontzeberrik adi egon behar du eta ez entzungor egin, euskal gizarte bidezkoagoa, solidarioagoa eta euskaldunagoa garatzeko. Eta lan horretan jarduteko pertsonen ahalduntze sustapena zainduko dugu, aldaketa iraunkorrak, inklusiboak eta jasangarriak lortzeko, hezkuntzaren, lanaren, kulturaren eta ingurumenaren dimentsio sozialean beharrezkoa den garapena lortzeko.\nHorretarako Nontzeberri–Suspergintzak ohiko kultura esparrutan aritzea gain, emakumea eta kultura, immigrazioa, edota kulturartekotasuna lan-ildo berriak garatuko ditu, euskararen mundu eremu horietan sustatzeko eta eramateko, eta eremu horietako norbanakoak ere euskararen mundura erakartzeko.\nHorren ondorioz, lan egingo dugu euskal gizarte-inklusioa, parte-hartze soziala, eta ezagutza bideratzeko, beti ere euskaratik eta euskararentzat, hizkuntza-normaltasunean tai gabe arituz.\nC/ Simon Bolibar, 8-B – 48010 Bilbao


Bizkaiko Metalgintzako sindikatuok astelehen, asteazken eta ostiral guztietan biltzea proposatu diogu patronalari hitzarmen duin bat erdiesteko akordioa lortu arte | LAB SINDIKATUA\nIndustria Metalgintza Bizkaiko Metalgintzako sindikatuok astelehen, asteazken eta ostiral guztietan biltzea proposatu diogu patronalari...\nBizkaiko Metalgintzako sindikatuok astelehen, asteazken eta ostiral guztietan biltzea proposatu diogu patronalari hitzarmen duin bat erdiesteko akordioa lortu arte\nBizkaiko Metalgintzako Mahaia elkartu da gaur berriro, eta sindikatuok, proposamen berri bat mahaigaineratzeaz gain, bilera egutegi bat proposatu dugu patronalaren borondate falta ikusita.\n2018ko apirilaren 22an egin zuen proposamenetik oso mugimendu gutxi egin du, momentuak eskatzen duen planteamenduetatik oso urruti dago FVEM eta, batez ere, atzera urratsak mantentzen ditu, irabazi ditugunak kendu nahirik gainera.\nHala ere, Bizkaiko Metalgintzako langile kolektibo osoari begirunez, sindikatuok, beste behin ere, erantzukizunez erantzun diogu egoerari. Proposamen berria jarri dugu mahai gainean, hiru puntutan:\n1. Berdintasuna. Patronalak aurkeztu zuen azken proposamena oinarri, bermatzaile izateko (eta ez borondatezkoa) beharrezkoak gehitu dizkiogu:\n-Gaian aditua den pertsona tekniko baten kontratazioa, benetan sektoreak behar duen diagnostikoa egingo duelako eta beharrezko irizpideak ezarriko dituelako.\n-Sexu jazarpen protokoloari, sexu arrazoiengatik jasandako jazarpena gehitu diogu. Ez delako berdina, baina biek oinarri bera dutelako eta garrantzi bera.\n-Enpresetako planei dagokienez, enpresetako diagnostikoak egiteko ere gaian aditua den kanpo aholkularien kontratazioa, baita planak beteko direla bermatzeko neurriak ere (arduradunak ekimen bakoitzerako, aurrekontu espezifikoak eta kronogramak); hori guztia langileen parte hartzea bermatuz eta Berdintasun Plana enpresa eta langileen ordezkarien artean adostutako izango dela bermatuz.\n-Emakumeen kontratazioa bultzatzearekin batera, erantzukidetasun neurriak bultzatzea ere eskatu dugu.\n2. ABLE bidezko kontratazioa. Aldi baterako enpresen kontratuak epetan mugatzea ezinbestekotzat jotzen dugu, gaur egun, prekarietatearen ezaugarri handienetako baita. Hala ere, negoziaziotan aurrera egin nahian, hasieran proposaturiko zazpi egunetako gehienezko kontratutik hamar eguneko kontratuak onartzeko prestutasuna adierazi dugu.\n3. Malgutasuna eta behin behineko kontratazioa. Patronalak malgutasun gehiago nahi du, eta sindikatuok argi eta garbi esan diogu horrek langileen lan baldintzak okertuko lituzkeela. Gainera, bi arazo elkarlotu genituen maiatzean prekarizazio egoera horri aurre egin asmoa: %10 baino gehiagoko behin-behinekotasun kontratazioa daukaten enpresek malgutasuna ezin erabiltzea. Ezin da onartu, kontratazioan dagoen iruzurrarekin, dagoen behin-behinekotasun mailarekin, patronalak lan jarduna eta lan egutegiaren erabilpen askea egitea, gainera. Hala ere, behin-behinekotasun portzentaia %12ra igo dugu, baina beti ere malgutasunaren erabilpenari loturik.\nEra berean, akordioetara heltzeko patronalaren borondate falta dela eta, bilera egutegi bat proposatu dugu. Astelehen, asteazken eta ostiral guztietan biltzea proposatu dugu, akordioa lortu arte. Momentuz, patronalak ez ditu gure proposamen berriak erantzun, bai bai deitu gaitu hurrengo asterako, bi bileretarako.\nLABetik Bizkaiko Metaleko Hitzarmen duina lortzeko konpromisoan berresten gara; borrokan zein negoziazioan. Horregatik, aipatu urrats horiekin batera, datozen egunetan ditugun deialdi ezberdinetan parte hartzera deitu nahi ditugu langile guztiak.


AI NERE MANTELIÑA!\nGipuzkoa'n, Larrabaster izena duan baserri on batean neskatxa eder bat zuten neskame, Mari Iñazi izenduna. Neskatxa egokia, liraña eta dotoria. Dotoria batez ere. Urtean beiñ jasotzen zuan soldata, baña ez zan soldatari begira egoten oi zana soñeko ta oñetako berriak erosteko. Etxeko andreari eskatu oi zion dirua, ta onek aitzaki gabe eman ere bai. Orregaitik ibiltzen zan aiñ dotare.\nEgunero Zumaya'ra jun bear izaten zuan esnea saltzera, ta bidean errekatxo bat igaro bear izaten zuan. Soñeko berri bat egitea gogoratu zitzayon egun batean, eta pentsatu zuan manteliña berri batekiñ izango litzakeala egoki soñeko berri ura, eta manteliñ berria erosteko dirua erraz egingo zuala esneari ura boteaz. Egun artatik, errekatxoa igarotzean esneaz bataitu egiten zuan eta uran dirua gorde.\nBear ainbeste diru inguratu zuanean, Zumaya'n erosi zuan manteliña berria, eta Pasku egunean besperetarako jantzi zuan soñeko berria.\nOñetakoak eta manteliña eskuan zituala erten zan bazkalondoan Larrabaster'etik, zapatak eta manteliña Zumaya'n jazteko asmoetan baserritarrak egiñ oi duten eran. Arro-arro zijoan gure Mañazi, «nor naiz ni», esanaz, baña, au negargarria, errekatxoa igarotzean, arri batean txirrist egiñ zualako eskuan zerarnan manteliña uretara erori zitzayon, eta errekatxoa azi xamarra zijoalako azkar urrindu zan manteliña eta begien aurretik ezkutatu ere bai.\nMañazi'k negarrari eman zion eta samiñtasunez esan zuan: —Ai nere manteliñ berria! Urak ekarri eta urak eraman.